
ELANCHTHONEM  puerUibus  fere  annis  jam  ad 
philosophiae  studium  se  contulisse  quis  est,  qui 
nesciat? 

Heidelbergae  et  Tubingae  in  academia  ver- 
satus  summo  labore  non  tantnm  litteris  graecis  latinisque  operam 
dedit,  sed  etiam  philosophiae,  dialecticae,  mathematicae,  interque 
philosophos  et  bonarum  artium  doctores  praecipue  Simlerum 
et  Franciscum  Stadianuni  audivit.  Quibus  in  litterarum  gene- 
ribus  inter  omnes  aequales  excellebat  et  studio  et  ingenio,  ut 
re  vera  omniuni  in  semet  oculos  animosque  converteret.  Nam 
tanta  in  eo  erat  memoriae  vis,  tanta  discendi  celeritas,  ut  „dis- 
cipulusne  an  doctor  et  professor  prius  esset"  dubitandum  cen- 
serent  condiscipuli.  Neque  vero,  quamquam  niulta  variaque 
litterarum  genera,  quae  quidem  ad  animum  excolendum  et  ad 
mores  expoliendos  putaret  pertinere,  summo  studii  ardore  per- 
tractabat,  in  ullo  genere  majore  constantia  studioque  versabatur, 
quam  in  philosophiae  fontibus  aperiendis  quaestionibusque  dis- 
serendis,  quae  ad  illud  genus  spectare  videbantur.  Verba  hic 
afferre  liceat,  quibus  Vinshemius  defunctum  Melanchthonem 
praedicavit  ^) ;    „Agitabantur,     inquit,    eo    tempore    in    scholis 


*)  Corpus  Eeform.  X.,  p.  191. 


quaestiones,  quae  habebantur  vel  Oordic)  nodo  difficilius  explica- 
biles,  de  propositionibus  niodalibus,  item  de  universalibus  realibus, 
multum  hae  rixarum  inter  disputantes  pariebant,  de  his  enini 
inter  se  jugiter  digladiabantui-,  hos  nodos  ipse  dissolvit  et  cer- 
tamina  haec  cum  magna  omniuni  admiratione  sustulit."  At 
adolescens  ille  brevi  cog-novit,  illas  exercitationes  maximam 
parteni  ludicra  acuminis  esse  et  nugas  philosophicas,  e  quibus 
nullus  verae  cognitionis  fructus  posset  percipi.  Quod  cum  per- 
spectum  haberet  cognitumque,  quantopere  cum  litterarum  tum 
maxime  philosophiae  studia  illis  teraporibus  a  vera  ratione 
aberrassent  summisque  implicata  essent  erroiibus,  quo  erat  et 
ingenii  acumine  et  amore  veri  cognoscendi,  non  potuit  ignorare. 
Hoc  a  nobis  vere  dictum  esse,  vel  inde  maxime  intelligi  potest, 
quod  certa  testimonia  exstant,  e  quibus  sine  dubio  apparet, 
Melanchthonem  jam  prima  juventute  consilium  cepisse,  philoso- 
phiam  ex  eo  statu,  ad  quem  paiilatim  defluxerat,  ad  pristi- 
num  dignitatis  gradum  revocare.  Citetur  testis  epistohi  illa, 
qua  Bernardo  Mauro  anno  MDXVIII  grammaticam  graecam 
illam  „institutiones  graecae  grammaticae,  accentuum  exquisita 
ratio  ete."i)  praescriptam  dedicavit,  in  qua  scriptum  videmus, 
maxime  esse  enitendum,  r»)»'  yiijaiai'  (filoooificir  instaurare,  ne 
perpetuo  bona  ingenia  vohvo  vb  ■/.((qi/.ov  0-vi.ta  rojv  mfiloaoqtoi' 
aoifiaiidciov  patiantur.  Ac  qua  ratione  hoc  pei-ficiendum  esse 
arbitratus  sit,  ex  iis  verbis  elucet,  quae  in  fine  „institutio- 
num''  occurrunt.  Haece  enim  verba  in  hoc  libro  legimus: 
„quae  in  Aristotelem  hactenus  apud  Germanos  scripta  sunt,  a 
nescio  quibus,  veluti  in  stipem  emendicata,  adeo  non  referunt 
Aristotelem,  ut  indignum  sit  nobile  .rsQi/taTov  in  hos  rhapsodos 

»)  C.  R.  L,  26.  27. 

incidisse."  Qiiara  vocem  si  quis  legerit  secumque  reputaverit, 
nonne  eum  Melanchthoni  putatis  sunmiae  tributurum  esse  laudi, 
quod.non  solum  satis  perspectum  habuit,  quid  in  iliorum  tem- 
porum  studiis  atque  litteris  falsum  perversumque  esse  videretur, 
sed  etiam  viam  aperuit  rationemque  patefecit,  quam  si  aequales 
sequerentur,  fieri  posse  arbitratus  est,  ut  litterarimi  ingenuarum 
studia  maximeque  philosophia  reviviscerent  novoque  splendore 
illustrarentur.  Neque  quidquam  de  summa  hujus  viri  laude 
detrahere  mihi  videtur,  quod  quae  sibi  recte  proposuerat,  tunc 
non  perfecit;  nam  quoquo  modo  hoc  se  habet,  eum  summa 
assiduitate  in  studia  philosophica  incubuisse  et  maximo  labore 
potissimum  in  philosophia  Aristotelica  versatum  esse,  nenio  in- 
fitiabitur. 

Quo  philosopliiae  amore  inflammatus  cum  ad  scholas 
habendas  Vitebergam  vocatus  esset,  sese  philosophiae  omni- 
busque  bonis  artibus  summo  studio  tradidit.  In  ipsa  enim 
prima  oratione^)  ibidem  liabita  pronuntiavit,  se  ad  docendas 
veteres  litteras  illuc  vocatum  id  suum  esse  arbitrari,  ut  bo- 
norum  studiorimi  et  renascentium  Musarum  causam  tutandam 
susciperet  adversus  barbaros.  Quod  quidem  eo  magis  neces- 
sarium  erat,  quo  longius  illius  temporis  academiae  a  perfectionis 
norma  distabant,  quam  Melanchthon  postea  sequebatur.  JSTeque 
est  cur  hoc  miremur,  si,  quo  animo  plerique  studiosi  illorum 
temporum  fuerint,  in  memoriam  revocamus.  Non  ad  animos 
litteris  ingenuis  liberalibusque  artibus  informandos,  non  ad 
verum  cognoscendimi ,  non  incensi  amore  quodam  litterarum, 
sed  tamquam  mercenarii  omnia  ad  utile  referentes  plerique 
studiosi    tum    se    ad    litteras    conferebant,   neque   altam    illani 

^)  C.R.XL,  15. 


—     4     — 

habebant  meiitem,  qua  qui  carent,  ad  veram  reriim  cognitionem 
non.  possunt  pervenire.  Carpit  Melanchthon  deteriorem  istam 
academiarum  statum  acerbissimis  verbisi):  „accidit,  inquit, 
Musis  hoc  tempore  in  mundo,  qiiod  Strabo  cuidam  citharoedo 
olim  apud  Jassum  accidisse  memorat.  Qui  cum  in  theatro  ejus 
loci  erudite  ac  suaviter  caneret  audirentiiue  eum  Jassii,  statim 
ut  increpuit  tintinabulum,  quod  signum  illis  erat  venum  ex- 
positorum  piscium,  illico  omnes  citharoedo  relicto  ad  pisces 
emendos  dilapsi  sunt,  praeter  unum  surdastrum,  qui  cum  sonuni 
tintinabuli  auditu  non  percepisset,  solus  remanserat.  Ad  eum 
igitur  conversus  citharoedus:  o  homo,  inquit,  gratias  tibi  in- 
gentes  habeo  cum  propter  musicae  studium  tum  propter  ho- 
norem  mihi  praebitum,  quod  non  sicut  ceteri  statim  ad  crepitum 
tintinabuli  foras  projecisti  te,  ut  pisces  emeres.  At  ille:  quid 
ais?  num  jam  tintinabulum  sonuit?  Qui  cum  affirmaret:  At 
tibi  bene  sit,  inquit,  ac  surgens' protinus  ipse  quoque  foras  ad 
emptionem  piscium  procurrit.  Ita  his  temporibus  haec  studia 
quoque  et  litterae  negliguntur."  Quem  quidem  sensum  mer- 
cenarium  et  [idravoor^  queni  vocare  possumus,  vehementissime 
impugnabat  „magister  Germaniae",  quo  titulo  insigni  nomina- 
tur  Melanchthon,  veram  philosophiam  iterum  in  lucem  proferens, 
quoniam  jam  tum  persuasum  habebat  novam  praecipue  in  studiis 
philosophicis  rationem  esse  ineundam.  Atque  ad  hanc  opinio- 
nem  eo  magis  deductus  est,  quod  rationera  scholasticam,  quan- 
topere  in  qaaestionibus  pertractandis  inque  philosophiae  fontibus 
aperiendis  a  natura  ipsa  atque  a  veritate  aberraret,  satis  per- 
spectam  habebat  cognitamque. 

Huc    accessit,    ut    Melanchthon,    postquam    Vitebergae    in 

»)  C.  R.  XI.,  398. 

intimam  Ijiithcri  fjuiiiliaritatem  receptus  cst,  animis  illius  tem- 
poris  splendore  ardoreque  cognitionis  evangelicae  ilhistratis 
atque  intlammatis,  ad  impugnandos  errores  scholasticos  etiam 
evangelii  propagandi  causa  incitatus  sit.  Quin  etiam  tunc  ali- 
quamdiu  in  periculo  erat,  ne  omnino  omnem  philosophiam  de- 
spiceret.  Lutherus  enim  ejus  intimus  a  philosophis  iion  tantum 
nihil  auxilii  exspectabat,  sed  etiam  tantopere  eorum  artera, 
praecipue  Aristotelis  philosophiam  coiitemnebat,  ut  judicaret: 
„Aristoteles  ad  theologiam  est  tenebrae  ad  lucem":  et  impium 
eum  Papistarum  praesidium  ac  telura  vocaret;  quos  quidera 
in  motus  sine  dubio  Melanchthonem  aliquaradiu  ducebat.  Ad 
hoc  mihi  spectare  videntur,  quae  in  defensione  ilhi  leguntur, 
cui  titulus  inscribitur^)  ,,Didymi  Faventini  adversus  Thomam 
Placentinum  oratio  pro  Martino  Luthero  theologo".  Ex  qua 
defensione  pauca  tantura  hic  afFero:  „non  daranat  Lutherus, 
inquit  ibidem  Melanchthon,  eam  phih)sophiae  partem,  quae 
mathemata,  quae  geraniarum,  phmtarum,  aniniautium  naturas 
descripsit,  Breviter  coUaudat,  quae  de  rerum  natura  fere  sunt 
a  medicis  conscripta.  Daninat  autera  eara  philosophiae  partem, 
quae  de  rerura  principiis,  ventoruni  ac  pluviaruni  causis  pro- 
digiosas  nugas  coraminiscitur  adeoque  quidquid  id  est,  quod 
Aristoteles  vocat  physica  a/.Q0C(^(ara  yxu  fisia  ra  (ftoiy.d,  daiji- 
nat  quidquid  de  moribus  a  philosophis  proditura  est."  Qua  in 
re  quoniodo  congruat  cura  Luthero  Melanchthon,  plane  e  se- 
quentibus,  quae  Ibideni  scripta  sunt,  liquet:  ,,Atque  hic  raihi 
nolim  veterura  calculos  suffragari,  quoruni  alii  legibus,  alii 
conscriptis  orationibus,  alii  poeraatis  philosophiani  damnarunt, 
homines     ingeniosi,    quantum    intelligo,    videbant    enim     hoc 


')  C.E.I.,  301.     XXI.,  84.85. 

sapiendi  geniis  iuutile  rebus  publicis  esse,  videbant  anxia  et 
curiosa  disceptatione  mascula  juventutis  ingenia  enervari,  vide- 
bant  perpetuis  digladiationibus  verum  obscurari  magis  quam 
explorari.  Proinde  ejecerunt  urbe  pliilosophos  Koniani,  item 
Messani.  Inclytus  rex  Antiochus  severissimo  decreto  animad- 
verti  jussit  et  in  adolescentes,  qui  philosophabantur,  et  in  patres, 
qui  id  permittebant  liberis  etc.  Nolo,  inquam,  mihi  veterum 
calculos  suftVagari,  qui  videri  fortasse  possunt,  philosophiam 
temere  non  judicio  damnasse.  Auctorem  enim  habet  sententiae 
suae  Lutherus  gravem  et  cui  non  est  fas  refragari,  divum 
Paulum;  is  caveri  jubet,  ne.quis  nos  per  philosophiam  deprae- 
detur."  Scilicet  non  nunquam  quae  contra  philosophos  dicit 
multa  etiam  acriora  sunt. 

Itaque  iterum  atque  iterum  quaerendum  est,  unde  tale 
philosophiae  odium  ceperit.  Eespondemus:  tantum  cepit  e 
distortione  et  depravatione,  qua  depravarant  philosophiam  scho- 
lastici.  Atque  permirum  mihi  videtur,  si  nonnulli  nostrae 
memoriae  phiiosophi  catholici  venditatione  •  quadam  et  osten- 
tatione  doctrinae  demonstrare  volunt,  philosophiam  scholasti- 
cam  plane  sinceram  fuisse;  ut  Liberatore  quidam  in  libro 
„cognoscendi  praecepta,  quae  D.  Thomas  Aquin.  dedit"^)  prae- 
scripto  negat,  philosophos  scholasticos  quidquam  dixisse,  quod 
non  cum  catholicorum  patrum  scriptis  cohaereat,  et  omnia,  quae 
opprobrantur  philosophiae  scholasticae,  Averroismo  dat  crimini, 
cum  scholastici,  ubinam  ex  Aristotele  hausissent,  semper  sin- 
cero  Aristotele  fuissent  usi.  TJtrumque  confutatu  non  difficile 
est.  Revera  scholastici  philosophi  hauriebant  ex  Aristo- 
tele  atque    omnia,    quibus  huic  opinioni  repugnat  Liberatore, 


*)  Liberatore,  „Die  Erkenntnislehre  des  h.  Thomas"  p.  101  sequ. 

argumenta  adeo  non  vera  sunt.  ut  ipse  concedat,  scholasticos  per 
Cassiodoruni  et  Boethium  cuni  Aristotele  esse  conjunctos.  Idem 
cum  tali  modo  alium  Aristotelem  scholasticum  alium  Aristotelem 
Averroisticum  esse  velit,  non  ex  omni  parte  errat.  Neqiie 
vero  ulla  ratione  demonstrat,  quod  promiserat,  quamquam  tot 
affert  verba,  scholasticos  semper  rectius  explanasse  Aristotelera 
(juam  Averroistas,  quos  accusat,  quod  Dei  libertatem  et  provi- 
dentiam  neg-arint,  quod  mundum  non  creatum  sed  aeternum 
esse  contenderint  etc.  etc.  Melanchthon  ideni  exprobrat  tum 
Averroi').  tum  omnibus  suo  tempore  scholasticam  philosophiam 
tradentibus,  nam  in  epistola  quadam,  quam  supra  commemora- 
vimus,  iiaec  dicit  verba:  ,.jam  si  dogmata  conferamus  nonne 
innumera  sunt  istehic,  quae  cum  divinis  litteris  pugnant? 
Mundum  aeternum  esse,  immutabiles  esse  coelestium  orbium 
motus,  animam  hominis  una  cum  corpore  interire  et  hoc  genus 
alia,  quibus  imbuti  juveniles  animi,  cum  ad  divinas  litteras 
accedant,  nimirum  ab  equis  ad  asinos  desilire  sibi  videntur 
velut  antea  in  iis  versati,  quae  ingenium,  quae  eruditionem 
alant,  nunc  vulgare  et  idioticum  sapiendi  genus  meditaturi,  in 
quo  experiri  vim  ingenii  nusquam  possunt."  Ex  ipsa  rei  na- 
tura  sequitur,  ut  fere  eadem  utrique  opinioni  sint  opprobrio, 
cnm  Aristoteles  exempli  gratia  revera  mundum  aeternum  esse 
docuerit  nonnullaque  alia  ejiis  dogmata  philosophica  aliqua 
ex  parte  falso  accepta  sint  a  scholasticis,  ita  ut  Melanchthon 
jam  tum  maxime  persuasum  haberet,  Aristotelem  scholasticum 
minime  esse  principalem.  An  non  dicit  in  ipsa  defensione  pro 
Luthero  scripta.  quam  saepius  commemoravimus  —  ut  id 
quoque    abunde    addam    — :    „0    sapientes  homines   et  dignos 


')  C.  R.  XI.,  829  u.  XIII..  149. 

prorsiis  philosophorum  nomiiie.  Adeoque  in  tota  physica  acroasi 
numeu  istorum,  Aristoteles,  veterum  tantum  opiniones  de  rerum 
causis  recenset,  aliud  praeterea  non  agens.  Immo  quae  a  ve- 
teribus  civiiiter  dicta  erant,  maligne  interpretans  carpit  et  arrodit." 
Itaque  omnibus  illis  vitiis  et  damnis  perspectis  ipse  postea 
defensor  exstitit,  qui  causam  Aristotelis  a  scholasticis  argutiis 
sejungeret. 

Nempe  aliquamdiu  omnem  philosophiam  despiciebat  et  pro 
nihilo  fere  putabat^).  „Eorum  requiro  prudentiam,  dicit  aliquo 
loco,  qui  sacra  philosophia  (religione  christiana)  neglecta  in 
gentilium  philosophorum  libris  macerantur  et  senescunt  —  quasi 
peripatetica  philosophia  non  magis  praepediat  ad  Christi  do- 
ctrinam  quam  expediat  viam;  an  semper  christiani  ignorabimus, 
mundi  sapientiam  apud  Deum  esse  stultitiamV" 

Nimirum  brevissimo  tempore  hoc  erratum  agnovit,  cum 
sibi  persuaderet,  ignorantiam  et  barbariem  religioni  christianae 
tantum  detrimento  esse  fanaticosque  istos  anabaptistas,  Carolo- 
stadium,  alios,  qui  studia  et  artes  stulte  fastidirent,  omnia 
miscere  et  perturbare^).  Vehementissime  igitur  eos  insectatur, 
quoniam  qui  sacras  litteras  sine  aliarum  artium  atque  litterarum 
adminiculo  tentarint,  sine  pennis  volaturi  ei  videntur^).  „Per- 
hoirescerent  animi  piorum,  ait,  si  inter  pia  sacra  viderent  aras 
sordibus  ac  coeno  conspurcari.  Non  minus  autem  mali  est 
doctrinam  coelestem  obruere  barbarie  quam  aras  inter  ipsa 
sacra  polluere."  Stultissimos  vocat,  qui  nihil  esse  pietatem 
nisi  contemptum  omnium  bonarum  litterarum,  omnis  priscae 
eruditionis,    sint    arbitrati.      Exempli    gratia    anno    MDXXIY 


0  C.  R.  L,  122. 

«)  C.  R.  I.,  593.  613. 

Spalatino  scribit:  „sed  heus  tii  liomo  theologus  philosophari 
coepisti?  nescis  lioc  tempore  quantum  cum  philosophia  theologis 
bellum  sit?  Ego  summo  labore  curaque  eam  tueor  non  aliter 
atque  aras  nostras  et  focos  solemus".  Et  quanti  posthac  phi- 
losophiam  aestimaverit,  e  nullo  loco  planius  apparet  quam  ex 
oratione  illai),  quam  anno  MDXXXVI  de  philosophia  habuit, 
in  qua  ostendit,  ecclesiae  opus  esse  liberali  eruditione  et  non 
tantum  cognitione  grammatices,  sed  etiam  aliaruni  miiltarum 
artium  et  philosophiae  scientia.  Legimus  ibidem  haece  verba 
illustria:  .,Artium  ipsarum  dignitas  et  vis  non  alibi  magis 
conspici  potest,  quam  si  videmus,  quantum  opus  sit  illis  in 
ecclesia,  quantis  tenebris  obruat  inscitia  religionem,  quantam 
vastitatem,  quani  horribiles  dissipationes  ecclesiarum,  quantam 
barbariem  et  confusionem  totius  humani  generis  pariat.  Haec 
si  quis  considerabit,  ita  demum  existimare  poterit,  quanta  sit 
artium  ac  doctrinae  vis  et  niagnitudo ! ''  Et  alio  loco:  „Ilias 
malorum  est  inerudita  theologia!" 

Sed  haec  hactenus;  transeamus  nunc  ad  ipsa  Melanch- 
thonis  studia  philosophica  adumbranda  et  perscrutemur, 
quid  momenti  ad  ejus  theologiam  habuerint. 

Yeterum  auctoritati  parens,  qui  distribuebant  philosophiam 
in  dialecticen,  physicen,  ethicen,  Melanchthon  in  easdem  tres 
partes  eam  discripsit,  quarum  quidem  una  artes  dicendi,  altera 
physiologiam,  tertia  praecepta  de  moribus  explicat^). 

Quam  partitionem  eo  magis  retinebo,  quod  Melanchthon 
eadem  serie  in  his  litteris  occupatus  .est. 

Itaque  primum    de    illius    studiis    dialecticis    nonnulla 

afferam  et  quid  momenti  ad  ejus  theologiam  habuerint, 
exponam; 

deinde  de  physiologia  aliquid  adjiciam  ac  quatenus 
ad  ejus  theologiam  pertinuerit,  explicabo; 

tiim  ostendam,  quomodo  tractaverit  praecepta  de 
moribus  tradita  a  veteribus  et  quantam  eadem  vim 
habuerint  in  ethicam  theologicam  et  in  omnes  Melanch- 
thonis  opiniones  religiosas; 

denique  consummabo,  quomodo  studia  philosophica 
ei  dederint  illam  animi  altitudinem,   quam  admiramur. 

Ac  primum  quidem  ad  Melanchthonis  studia  dialectica 
nos  couvertamus. 

Postulat  „mag-ister  Germaniae",  ut  quomodo  quisque  rei- 
publicae  alicujus  civis  sit,  ita  aliquam  homo  doctus  sectam  philo- 
sophicam  sequatur.  Atqiie  id  philosophiae  genus  eligendum 
esse  dicit,  quod  quam  minimum  habeat  sophistices  et  justam 
retineat  methodum;  talem  esse  Aristotelis  doctriuam.  Nec  vero 
fieri  posse,  quin  multa  falsa  sophistice  misceant  hi,  quibus  ignota 
sit  via  illa  docendi,  quam  monstraverit  Aristoteles.  Itaque 
illi  inter  omnes  philosophos  principatum  defert  ejusque  monu- 
mentis  nos  omnino  non  carere  posse  contendit^).  Quantum 
autem  Aristoteles  vicerit  alias  sectas,  praecipue  ex  eo  intelligi 
posse,  quod  dialectica  nulla  alia  digna  sit  visa,  quae  ad  posteros 
perveniret,  nisi  Aristotelica.  Cujus  quidem  monumenta  non 
tam  doctrinae  ipsius  causa  summo  labore  pervolutabat  excu- 
tiebatque  Melanchthon  quani  causis  practicis  impulsus.  Neque 
tamen  negari  potest  Melanchthonem  philosophiam  coluisse  ipsius 
quoque  philosophiae  amore  deductum.    Quin  etiam  tanto  eventu 


0  C.  E.  XI.,  282.  343.  348. 


—    11    — 

iii  ea  versabatur,  ut  revera  in  rebus  philosophicis  nou  minus 
quam  in  theologieis  totius  mundi  „protestantici",  qui  vocatur, 
magister  iieret.  Attamen,  quamquam  amorem  philosophiae 
in  mente  intixum  retinebat,  nulhi  alio  animo  eam  tractari 
voluit  nisi  eo,  ut  vel  ad  quaestiones  theologicas  vel  ad  recte 
honesteque  agendum  vel  ad  communem  vitam  certis  institutis 
temperandam  aliquid  afterret  adjumenti.  Qua  ratione,  cum 
philosophiam  putaret  non  propter  se  ipsam  expetendam  esse, 
fieri  non  potuit,  ([uin  cognitioni  litterarum  eum  modum  daret 
terminumque,  qui,  cum  non  a  natura  ipsa  illarum  litterarum 
repetitus  esset,  Mehuichthonem  plerumque  impedivit,  quaestiones 
philosophiae  suis  ipsius  principiis  metiri  atque  judicare.  Hoc 
Melanchthoni  opprobrio  facere  mihi  videtur  Erasmus,  cum^) 
„in  scriptis  tuis,  inquit,  in  quibus  multa  mihi  arrident,  interdum 
desidero  plus  circumscriptionis.  Frequenter  enim  sic  leviter 
capita  rerum  attingis,  ut  negligere  videaris,  quid  arguto  lectori 
venire  possit  in  mentem".  Qua  in  re  quamquam  Erasmus 
sine  dubio  recte  judicavit,  tamen  caveamus,  ne  in  Melanch- 
thone  dijudicando  injusti  esse  videamur.  Quod  in  hoc  viro 
summa  laude  dignum  est,  admiremur:  est  autem  veri  investi- 
gatio,  cognoscendi  studium,  amor  litterarum;  quae  vitia  occur- 
runt,  ea  cognoscamus  atque  excusemus,  quae  quidem  excusari 
posse  videantur;  maximeque  meminerimus,  haec  vitia  non 
solum  iUorum  temporum  communia  sed  etiam  in  indole  ingenii, 
qua  Melanchthon  utebatur,  posita  fuisse.  Nam  Melanchthonis 
ingenium,  qua  erat  naturae  indole,  cuni  vi  speculativa  phme 
indigeret,  non  ad  principia  reruni  cognoscenda,  sed  ad  res  ipsas 

intuendas,    non    ad   nexum    rorum    svstematice    percipiendum, 
scd  ad  cognitionem  empiricam  idoneum  exstitit. 

Ideo  primum  et  praecipue  studiis  dialecticis  sese  tradidit, 
quorum  utilitas  plane  in  medio  erat  posita.  Atque  iterum  et 
saepius  gravissimis  verbis  contendit,  neque  in  aliis  artibus 
neque  in  theologia  quidquam  perficere  eos  posse,  qui  dialecticen 
contemnerent;  confnsaneam  enim  esse  doctrinam,  in  (jua  magnae 
res  non  explicarentur  diserte,  miscerentur  ea,  quae  oporteret 
sejungi,  rursus  illa,  quae  natura  at  conjungerentur  postularet, 
distraherentur;  talem  doctrinam  non  posse  non  gignere  intinitos 
errores,  infinitam  dissipationem,  quia  in  tanta  confusione  alius 
aliud  intelligeret  et  dum  suum  quisque  somnium  defenderet, 
certamina  exsistere  et  dissensiones.  Et  revera  serviebat  illis 
temporibus,  cum  tam  fortiter  expostularet,  ut  homines  litterati 
summopere  dialecticis  studiis  sese  dederent;  nam  negligebantur 
illa  studia  inauditum  tunc  in  modum.  Queritur  aliquando 
Melanchthon:  „Profecto  periculum  est,  fore  ut  posteritas  magnas 
poenas  det  spretae  hoc  tempore  dialectices.  Nam  cuni  sine 
methodo  theologiam  et  alias  artes  magnas  profitebuntur,  meri 
histriones  erunt,  nulla  perfecta  doctrina  praediti."  Perniciosa 
ars  sophistlca  submoverat  dialecticen,  quacum  ,^ao7iordov  bellum'' 
omnibus  bonis  viris  esse  volebat  Melanchthon,  quoniam  qui 
amarent  sophisticen  et  in  ceteris  artibus  ludere  consuevissent, 
ad  eundem  modum  lusuri  essent  in  doctrina  coelesti.  Dialectica 
autem  maxime  in  ecclesia  opus  esse  arbitrabatur  ^),  quae  methodos 
recte  informaret,  quae  dextre  definiret,  juste  partiretur,  apte 
connecteret,  judicaret  et  divelleret  monstrosas  connexiones. 
Neque  vero  quemquam  methodi  artificem  fieri  posse  nisi  bene 

et  rite  assuefactum  philosopliia  et  ([uidem  hoc  uno  genere 
philosophiae,  quod  alienum  esset  a  sophistica,  quod  veritatem 
ordine  et  recta  via  inquireret  et  patefaceret.  Paulum  apostolum 
postulare,  ut  sciret  verbuni  Dei  oQx^^ocoiidv  theologus.  „Id 
quomodo  faciet,  quaerit  Melanchthon,  qui  nullam  sciet  apte 
distinguendi  et  partiendi  rationem?  Plato  in  republica  spurios 
philosophos  appellat  eos,  qui  sine  dialectica  satisfacere  se  aliis 
artibus  existimabant;  quare  sicut  spuriis  non  licet  hereditatem 
petere,  ita  procul  ab  omnium  litterarum  tractatione  praetorio 
aliquo  edicto  submoveri  debebant  illi,  qui  ante  irrumpunt  in 
alias  disciplinas,  quam  hanc  artem  perceperint  ^)." 

Itaque  ipse  quoqueMelanchthon  imprimis  in  dialecticen  incu- 
buit  et  summam  ex  illis  studiis  theologiae  adduxit  utilitatem. 
Hic  magni  momenti  est,  quod  homo  ille  grammaticus  et  linguae 
graecae  peritissimus  ipsum  sincerum  Aristotelem  repetebat  et 
versiones  commentariosque,  qui  supererant,  omittebat.  Quae 
quidem  versiones  quam  falsae  et  depravatae  et  commentarii 
quam  corrupti  fuerint,  cum  ex  aliis  tum  e  verbis  Melanchthonis 
elucet,  quae  in  declamatione  illa  de  corrigendis  adolescentium 
studiis  d.  d.  29.  Aug.  a.  MDXYIII.  Vitebergae  habita  expressit'-): 
„Usu  res  acta  est,  inquit,  incideruntque  homines  quidam,  sive 
libidine  ingeniorum  sive  amore  litium  ducti,  in  Aristotelem, 
eumque  mancum  et  lacerum,  et  qui  alioqui  Graecis  obscurus, 
y.ai  To  loiiu  similis  videtur,  Latine  sic  redditum,  ut  etiam 
Sibyllae  furentis  conjecturas  exerceret."  Itaque  exclamat: 
„Porro  vobis  adolescentibus  vestram  gratulor  felicitatem,  quibus 
benignitate    optimi   ac   sapientissimi   Principis   nostri    Friderici, 

ducis  Saxoniae,  Electoris,  coiitigit  longe  sahibemmis  erudiri: 
fontes  ipsos  artium  ex  optimis  autoribus  liauritis." 

Sed  quid  enarrem  singula  Melanchthonis  opera  dialectica, 
proinde  quasi  in  epitomen  cogenda  sint?  Sufticit  meminisse, 
libri  Melanchthonis  Dialecticae,  qui  vocatur,  tres  forinas 
esse  distinguendas,  quarum  prima  anno  MDXX.,  secunda 
MDXXVIII,  tertia  MDXXXXVII  prodiit.  In  illis  plerum- 
que  totum  se  applicat  et  adjungit  ad  Aristotelem,  quem  unum 
ac  solum  methodi  artificem  admiratur^).  Excellit  autem  prae- 
cipue  tertia  illa  forma  Dialectices,  cui  titulus  inscribitur:  „Ero- 
temata  dialectices,  continentia  fere  in  integram  artem  ita  scripta 
ut  juventuti  utiliter  proponi  possint":  materiae  selectione  ac 
plenitudine,  definitionum  praecisione,  divisionum  praestantia, 
quaestionum  usu,  exemplificationis  ubertate,  orationis  per- 
spicuitate  suavitateque.  Quem  quidem  librum  qui  diligenter 
et  accurate  pervolutaverit,  facillime  intelliget,  quantam  utique 
vim  studia  illa  dialectica  etiam  ad  Melanchthonis  theologiam 
habuerint. 

An  putatis,  Melanchthonem,  si  in  hisce  rebus  non  Aristu- 
telem  imitatus  esset,  hoc  elegantissimum  methodi  filum  et  hanc 
proprietatem  adepturum  fuisse,  quae  collaudamus?  Quid?  si 
iugeniuni  studiis  dialecticis  non  tam  eximie  acuisset,  nuni 
futurum  fuisse  arbitramini,  ut  praestantissimus  ille  ecclesiae 
evangelicae  magister  paterque  quasi  protestanticae  doctrinae 
sacrae  exsisteret,  quem  admiramur?  Quamvis  dolendum  esse 
videatur,  quod  interdum,  ut  erat  opinionibus  quibusdam  inde 
a  puero  in  mente  intima  impressis  plane  captus  atque  occupatus, 
errores  quosdam  theologicos  retineri  et  conservari  voluit,  quos 

si  removisset  bene  esset  meritus,  tamen  non  est  obliviscendiim, 
eum  in  his  rebus  non  solum  illius  memoriae  erroribus  ductum 
tenebrisque  oppressum,  sed  etiam  persaepe  aliorum  auctoritate 
maximeque  Lutheri  vi  ac  violentia  coactum  esse.  Quae  cum 
ita  sint,  nihil  habere  mihi  videor,  cur  vim  adjumentumque 
philosophiae  ad  Melanchthonis  theologiam  ideo  minoris  habeam, 
quod  eandem  multis  variisque  erroribus  non  potuisse  liberare 
Melanchthonem  concedendum  est.  Sed  videamus  nunc,  unde 
praeterea  eluceat,  philosophiam  ad  Melanchthouis  theologiam 
momeuti  fuisse  maximi. 

Supra  commemoravimus  in  dialectica  eum  plerumque 
totum  se  applicasse  et  adjunxisse  ad  Aristotelem.  Docet  autem 
Aristoteies  uniuscujusque  rei  notionem  congruere  cum  ipsa 
re,  ita  ut  omnes  rerum  notiones,  ad  dialecticae  artem  et 
praecepta  bene  revocatae,  rerum  veram  naturam,  quae  qualisque 
sit,  declarent,  neque  Aristoteles  dubitavit,  hoc  idem  axioma 
etiam  ad  res  supranaturales  referendum  esse  arbitrari.  Quibus 
vestigiis  insistens  Melanchthon  notione  substantiae  Dei  naturam, 
quae  qualisque  per  se  ipsa  esset,  percipere  ac  complecti  hominum 
animos  putavit.  Atque  notio  substantiae  his  verbis  a  Melanch- 
tlione  definituri):  „Substantia  est  Ens,  quod  revera  proprium 
esse  habet,  nec  est  in  alio,  ut  habens  esse  a  subjecto.  Haec 
definitio  communis  est  Deo  et  creatis  substantiis.  Sed  de 
creatis  traditur  definitio  illustrior,  quia  mens  humana  per 
accidentia  agnoscit  substantiam.  Non  enim  cernimus  oculis 
substantias  tectas  accidentibus,  sed  mente  ea  agnoscimus.  Cum 
videmus  aquam  manere  eandem  sive  frigida  sit  sive  calida, 
ratiocinamur,  aliud    quiddani    esse    formas   illas   discedentes  et 

aliud  quod  eas  sustinet.  Est  ergo  satis  accommodata  definitio: 
„Substantia  est  Ens,  quod  habet  proprium  esse  et  sustinet 
accidentia".  Unde  evenit,  ut  „substantia",  id  est  quod  raauet 
in  rerum  vicissitudine,  statim  fiat  notio  quaedam  ontologica. 
Hoc  modo  axioma  dialecticum,  ab  Aristotele  repetitum,  Melanch- 
thonem  eo  adduxit,  ut  theologis  yiam  patefaceret  colligendi  e 
Dei  qualitatibus  ejus  ovaico'. 

Revera  Melanchthon  hanc  viam  ingressus  est,  nam  post- 
quam   in  Dialectica  hunc  „substantiarum   ordinem"   enarravit: 

Substantia  ^) 


Corporea : 


Incorporea : 


Simplex : 


Mixta : 


Coelum      Ex  elementis  composita       Infinita: 
Stellae  Deus 

Elementa 


Finita: 
Angeli 
Animae 


Perfecte  mixta: 


Animata 


Inanimata : 
Lapis,  gemmae,  metalla 


Imperfecte  mixta : 

Fulmina,  Yapores 


Sentiens : 
Animal 


Non  sentiens: 
ut  plantae 


Eationale:  Irrationale: 

Homo  Equus 

Plato 
postquam,    inquam,    hunc    substantiarum    ordinem    enarravit, 
quaerenti,  quid  Deus  sit,  respondet:  „Deus  est  essentia  incor- 

porea,  intelligens,  immensae  potentiae,  sapientiae  et  bonitatis, 
verax,  benefica,  justa,  casta,  liberrima,  causa  universae  naturae 
et  ordinis  ac  boni  in  natura,  requirens  in  genere  humano 
ordinem  actionum  congruentem  ad  ordinem  in  sua  mente,  et 
puniens  hujus  ordinis  violationem.  Hanc  descriptionem  mentes 
humanae,  etiam  extra  Ecclesiam,  et  sine  singulari  revelatione, 
discunt  e  demonstrationibus,  et  niembra  praecipua  sunt  in  hac 
tabella.  Et  quamquam  vera  descriptio  est,  tamen  nondum 
est  integra.  Necesse  est  enira  de  Deo  sentire,  sicut  se 
illustribus  testimoniis  patefacit.  Ideo  in  Ecclesia  ad  priora 
membra  diserte  adduntur  personarum  nomina:  Deus  est  essentia 
iucorporea,  intelligens,  immensae  potentiae,  sapientiae  et  boni- 
tatis,  verax,  benefica,  justa,  casta,  liberrima,  quae  est  pater 
aeternus,  qui  genuit  filium  etc.  Sic  in  Ecclesia  necesse  est 
addi  quaedam  descriptioni  Dei,  quam  mentes  humanae  sua 
luce  cernunt,  quia  Deum  necesse  est  agnosci  et  invocari  sicut 
se  patefacit".  Tali  modo  naturalem  Dei  cognitionem  ducit 
Melanchthon  e  categoriis  dialecticis. 

Qua  in  re  Melanchthonem  a  se  ipsum  dissentire  quis  est, 
qui  non  viderit!  Nam  Melanchthon  saepissime  magna  voce 
contendit,  ad  res  humanas  divinasque  cognoscendas  pate- 
factionem  divinam  necessariam  esse.  Quod  si  verum  est,  qua 
ratione  fieri  potest,  ut  eaedem  res,  ad  quas  cognoscendas  reve- 
latione  divina  nobis  opus  est,  altera  via,  scilicet  via  cognitionis 
naturalis,  perspiciantur!  Sin  autem  non  solum  Deum  esse, 
sed  etiam  qualis  Deus  sit,  ingeniimi  humanum  per  suas  ipsius 
vires  ratione  dialectica  potest  inteliigere,  qua  ratione  fieri 
potest,  ut  ad  idem  cognoscendum  revelatione  opus  sit!  His 
maximis  difficultatibus  atque  angustiis  Melanchthon  implicatus 
est,   quod  cum  axiomate  illo   Aristotelico ,   in    notionibus  vim 

esse  ontologicam,  etianisi  ad  res  supianaturales  referantur, 
realitatem  revelationis  divinae  conjungere  conatus  est.  Quae 
cum  ita  sint,  non  mirandum  videtur,  (|Uod  Melanchthoni  non 
contig-it,  ut  has  difficultates  dissolveret.  Xam  quae  de  hac 
quaestione  a  Mehmchthone  proposita  videmus,  difficultatem 
adeo  non  dissolvuut,  ut  eandem  fugere  conentur  cum  concedant. 
Affirmat  enim^),  quaedam  voce  Dei  tradita  esse,  quae  etiam 
natura  nota  sint,  sed  Deum  vocem  suam  accedere  voluisse,  ut 
ostenderet,  illas  ipsas  notitias  naturales  a  semet  ipso  mentibus 
nostris  esse  incUtas.  Sic  rationem  deprehendere  terram  immotam 
stare  et  solem  moveri,  sed  cum  ideni  divinitus  traditum  audi- 
amus  nos  firmius  assentiri.  Quibus  quidem  explicationibus 
philosophiam  vertit  in  libidinem.  Discrepantiam,  quam  dolemus, 
facilKme  eum  dissolvere  potuisse  manifestum  est! 

Quae  cuni  ita  sint,  Melanchthonis  studia  dialectica  mag- 
nam  ad  ejus  tlieologiam  yim  habuisse  solis  luce  mihi  clarius 
videtur.  Hoc  idem  comprobabitur,  si  ad  librum  Melanchthonis 
dogmaticum  animum  adverteris.  Nemo  enim  ignorat,  eundem 
Melanchthonem ,  cum  anno  MDXXI  „locos  communes'-,  qui 
vocantur,  emiserit,  omnia  ilhi  dogmata  metaphysica  omisisse, 
quae  disserunt  de  Deo,  de  trinitate,  de  mysterio  incarnationis  etc. 
Quod  cur  fecerit  ipse  hisce  verbis  explanat:  „Mysteria  divinitatis 
rectius  adoraverimus  ([uara  vestigaverimus.  Quid  assecuti  sunt 
jam  tot  seculis  scholastici  theologistae  cum  in  his  locis  suis 
(de  div.  trinitate,  de  mysterio  incarnationis  etc.)  versarentur?" 
Ex  iis,  quae  supra  diximus,  phine  apparet,  quare  eo  deductus 
sit,  ut  cum  iterum  iterunique  „locos  communes"  illos  ede- 
ret,    illa    dogmata    metaphysica,  prima    editione    praetermissa. 

editionibiis  sequentibus  expressis  verbis  pertractaret.  Neque 
enim  dubitari  potest,  quin  Melancbthon  studiis  diaiecticis  eo 
adductus  sit. 

Sed  haec  hactenus,  satis  euim  demonstrasse  raihi  videor, 
philosophiam  dialecticara  ad  Melanchthonis  theologiam  raaxirai 
momenti  fuisse;  transeamus  nunc  ad  alterara  partera  atque  de 
physiologia  aliquid  adjiciamus  et  perscrutemur,  quatenus 
ea  ad  ejus  theologiam  pertinuerit. 

Ut  in  omni  genere  scientiae  versabatur  Melanchthon,  ita 
etiam  assiduum  studium  conferebat  ad  cognoscendara  doctrinara 
physicara,  quara  saepius  noraine  philosophiae  laiulavit. 

Porro  non  tantmn  propter  raethodura  opus  esse  philo- 
sophia  existiraabat,  neque  ad  judicandum  et  ad  recte  et  dihi- 
cide  explicandas  res  intricatas  et  obscuras  satis  habebat,  si  quis 
nosset  grammatices  et  dialectices  praecepta,  sed  multiplici  do- 
ctrina  opus  esse  arbitrabatur  ac  praecipue  ex  Physicis  raulta 
esse  assuraenda  raagnoque  instruraento  destitutum  esse  theo- 
logum,  qui  nesciret  illas  eruditissiraas  disputationes  de  raotibus 
siderura,  de  anima,  de  sensibus  etc. 

At  hic  primum  minime  sileatur,  quanto  odio  oderit  „Ger- 
raaniae  raagister"  falsum  istud  pliysices  studiura,  cui  nonnulli 
ejus  memoriae  litterati  incumbebant.  Grravissimis  his  verbis 
in  libello  illo  Didymi  Faventini  nomine  edito  exclamat^):  „In 
tota  a/.QoaGei  physica  quid  audias  aliud,  quam  verborum  por- 
tenta,  hyle,  materia,  forraa,  idea,  privatio,  infinitum  et  hoc  genus 
innumera,  quae  loquacibus  horainibus  garriendi  raateriera  sub- 
ministrant."  Eo  magis  autem  aequales  ad  castum  et  purum 
illius    doctrinae    studiura   cohortatur  et  iniquissirae  fert,   quod 

»)  C.  R  I.,  302. 

non  tantum  illitterati  aspernantur  iliam  artem  sed  vel  maxime 
oderunt  eam  ii,  qui  doctrinae  fama  ac  titulis  ad  populum  se 
venditarint,  ita  ut  jaceant  maximae  illae  et  pulcherrimae  artes 
spretae  atque  contemptae.  Mente  incitatus  declamatione  quadam 
de  laudibus  physices  in  magistrorum  promotione  aliquando 
habita  enarrat,  sapientissimos  viros  multa  collegisse,  quare  illa- 
rum  tantarum  rerum  cognitio  maxime  honiinibus  expetenda 
esset,  atque  ipsa  Yergilii  verba  ascribit,  qui  honorificentissimo 
praeconio  hanc  doctrinam  ornavit:  „Felix  qui  potuit  rerum 
cognoscere  causas".  Itaque  semet  ipsuni  accusat,  quod  non 
diligentius  hanc  doctrinam  coluerit^):  „Et  nieam,  inquit,  et  om- 
nium  ignaviam  deploro,  omnes  enim  sumus  negligentiores  in 
aspicienda  natura  et  hoc  theatro  Dei  contemplando  quani  opor- 
tebat;  cum  quidem  et  Deus  ad  hoc  studium  nos  invitet  et 
nihil  hae  cogitatione  dulcius  sit  et  valetudini  ac  vitae  haec 
diligentia  plurimum  profutura  esset.  Quamquam  autem  nemo 
satis  intentus  spectator  esse  naturae  potest,  tamen  omnia  bona 
ingenia  adhortanda  sunt  ad  hanc  considerationem  dignissimam 
homine:  imo  cuni  et  Deus  eam  praecipiat,  ipsum  quoque  na- 
turae  conditorem  oro,  ut  multorum  flectat  mentes  ad  hoc  stu- 
dium  et  exsuscitet  eas,  ut  in  hac  consideratione  ipsum  quoque 
agnoscant,  venerentur,  celebrent."  „Nam  vult  Deus  aspici  na- 
turam,  in  quam  impressit  vestigia  quaedam,  ut  agnoscatur. 
Nec  tantum  artes  dedit,  ut  vitae  adminicula  sint,  sed  multo 
magis,  ut  nos  adnioneant  de  ordinis  hujus  auctore,  qui  in 
numeris,  in  motu  coelesti,  in  figuris  etc.  conspicitur.  Vera  eet 
enim  iUa  dulcissima  Platonis  vox,  gratam  Dei  famam  in  ar- 
tibus  sparsam  esse." 

')  C.  R.  XI.,  827. 

Videmus  ex  omnibiis  illis  locis  allatis,  quantopere  Me- 
lanchthon  cognitionem  naturae  ad  Deum  ipsuni  referendam  esse 
putaverit;  qua  in  re  manifestum  est  id,  quod  non  minus  ex 
aliis  locis  apparet,  Melanclithonem  litterarum  studia  non  propter 
se  ipsa,  sed  imprimis  cum  theologia  conjuncta  tractanda  arbi- 
tratum  esse. 

Dolendum  est,  quod  Melanchthon  studium  coUocans  in 
rebus  naturalibus  scrutandis  explicandisque  minime  se  removit 
a  nonnullis  illius  memoriae  opinionum  commentis  neque  ad 
liberiores  sententias  penetravit,  Quibus  erroribus  adeo  de- 
ceptus  erat,  ut  exempli  gratia  in  astrologiae  quoque  somnia 
induceretur  et  ut  Div.  Copernici  praecepta  astronomica  mahis 
et  impias  opiniones  vocaret  atque  magistratus  ad  ea  suppri- 
menda  excitaret  ^). 

Sed  quoquo  modo  haec  res  se  habet,  certe  Melanchthonis 
piiysica  bono  consilio  seripta  est  maturitatemque  suani  mihi 
iiabere  videtur.  Hic  praecipue  contemplanda  sunt  „initia  do- 
ctrinae  physicae",  quae  vocantur,  in  academia  Vitebergensi  ab 
eo  dictata.  Circumscribit  Melanchthon  in  illo  libello  physicen 
his  verbis'):  „Physica  doctrina  est,  quae  seriem,  qualitates  et 
motus  oninium  corporum  et  specierum  in  natura,  et  causas 
generationum  et  corruptionum  et  aliorum  motuum  in  elementis 
et  aliis  corporibus,  quae  ex  elementorum  commixtione  oriantur, 
inquirit  et  patefacit,  quantum  in  hac  caligine  humanae  mentis 
conceditur".  Atque  istis  homiuibus,  qui  contra  omuia  disserunt, 
demonstrare  conatur,  esse  aliquam  certam  et  firmam  doctrinam 
l)hysicen,  videlicet  de  multis  rebus  in  natura  utilem  ac  neces- 
sariam  vitae   hominum,   etiamsi   in   hac   imbecillitate   humanae 

mentis  restent  alia  multa,  quae  non  sint  pervestigata.  ^)  Physices 
certitudinem  autem  conditam  esse  vult  in  principiis  a  pr.,  in 
universali  experientia,  in  intellectus  consequeutiis.  Atque  has 
normas  ideo  non  fallere  dicit,  quia  manifestum  sit,  dato  oppo- 
sito,  sequi  naturae  destructionem.  Aftert  hoc  exemplum:  ignis 
calefacit.  Quam  si  quis  normara  negabit  atque  in  ignem  sese 
conjiciet,  sequetur  naturae  destructio.  Huc  autem  addit:  „Nos 
confirmati  testimoniis  coelestis  doctrinae  constantius  de  certi- 
tudine  pronuntiare  possumus";  quoniam  semper  fere  et  ubique 
patefactiones  divinas  ad  certe  cognoscendum  necessarias  habet. 

Quaerenti,  quid  sit  physices  subjectum,  respondet^);  „In 
physicis  subjectum  complexum  esse  hoc,  corpus  naturale  habet 
suas  proprietates,  quas  inquiri  necesse  est,  motum,  locum, 
tempus,  alternationes." 

Quod  autem  in  hac  doctrina  attinet  ad  methodum,  pro- 
vocat  ad  Aristotelem,  qui  duas  doceat  esse  vias,  quarum  altera 
procedat  a  causis  ad  effectus,  seu  ab  iis,  quae  natura  priora 
sint,  ad  consequentia,  altera  ab  effectibus  et  signis  ad  causas 
seu  ab  iis,  quae  natura  posteriora  sint,  ad  praecedentia.  Melanch- 
thon  interdum  illa  via,  quae  ducit  a  priore,  utitur,  saepius  autem 
praecedente  a  posteriore  ^). 

Atque  primum  quidem  de  Deo  agit,  qui  sit  prima  causa 
efficiens,  atque  dissentit  in  hac  re  ab  Aristotele ,  quem  initio  de 
materia  elementorum  dixisse  notum  est.  Deinde  sequuntur 
quaestiones  cosmologicae,  quid  sit  mundus,  finitusne  sit  an 
infinitus  etc.  etc.  Tum  de  principiis  mundi,  id  est  de  partibus 
constituentibus    aut  inclinantibus  ad  mutationem,   de  materia, 

(le  forma,  de  privatione,  de  natiira,  de  arte,  de  diversis  causaruni 
generibus,  de  motu,  de  tempore,  de  loco  nonnulla  dicit.  Deni- 
(jue  de  elementis  et  eorum  qualitatibus  et  alternationum  et 
mixtionum  causis  disputat  et  hisce  verbis  dicendi  finem  facit:  ^) 
,.Cum  mens  humana  hunc  mirandura  naturae  ordinem  considerat, 
videlicet  ipsas  motuum  leges  et  certas  plantarum  et  animantium 
species  et  modos  g-enerationis  et  periodos  durationis,  necesse 
est  ratiocinari,  aliam  esse  priorem  et  intelligentem  causam, 
videlicet,  Deum  conditorem,  cujus  consilio  totus  hic  ortlo  et 
institutus  est  et  gubernatur  et  conservatur,  sicut  doctrina  de 
Deo  in  ecclesia  clarius  docet." 

Quibus  e.x  verbis  phine  elucet,  comprobare  Melanchthonem, 
notitia  quadam  physica  Deura  agnosci  posse.  Quara  quideni 
notitiam  physicam  e  notionibus  illis  quasi  naturalibus,  quae 
de  Deo.  de  vero  ac  bono  etc.  in  animis  nostris  insitae  sunt, 
acquirere  et  rationali  mundi  conteraplatione  explicare  studet. 
Tali  niodo  revera  theologiae  naturalis  eleraenta  inveniuntur 
apud  Melanchthonera  neque  tamen  ad  artem  rediguntur.  Arbi- 
tratur  in  ratione  naturali  notiones  quasdara  principales  de  veri- 
tate,  de  Deo,  de  bono  et  malo,  de  immortalitate  jamjam  exstare^). 
Sicut  ociilis  lumen  quoddam  divinitus  inditum  sit,  ita  mentibus 
liominum  inditas  esse  quasdam  notitias  seu  lumen,  quo  per 
sese  agnoscant  quaedam  et  judicent.  Fulgere  in  mente  huraana 
notitiara,  quae  aftirmet  non  solura  esse  unum  Deum,  opificera 
mundi  et  ordinis  in  tota  natura,  sed  etiam  doceat,  qualis  sit 
sapiens,  beneficus,  justus  etc.  Concedit  veteres  philosophos  lioc 
modo  certam  et  firmam  Dei  et  immortalitatis  et  aliarum  rerum 

notitiani  acquisisse^),  nam  si  homo  meliorem  naturam  suam 
sequatur,  eum  et  initium  et  liuem  sibi  Deum  proponere.  Atqui 
repugnare  exempli  gratia  rationi,  hominibus  non  data  immor- 
talitate  animae  finem  proponi,  quem  neque  singuli  neque  uni- 
versorum  genus  assequi  unquam  possint.  Congruere  ergo  cum 
ratione  eam  spem,  quam  pietas  certissima  fiducia  amplectatur. 
Perfectiouem  autem  in  plenissima  conjunctione  cum  Deo  qnae- 
rendam  Melanchthon  ut  voluntati  ita  intellectui  hominis  proponit. 

Plane  apparet,  Melanchthonem  tali  modo  infixum  esse  in 
dualismo  quodam  parum  idoneo,  cum  duas  niundi  contempla- 
tiones  extrinsecus  copulet  neque  conjungat  intrinsecus,  id 
quod  supra  accuratius  exposuimus.  Omnino  enim  pliilosophiam, 
veritatis  moderatam  investigatricem ,  divinae  veritati  patefactae 
et  ideo  praecipiiae  opinionum  et  vitae  rectrici  veluti  deteriora 
potioribus  submittendam  esse  judicat.  Iterum  atque  iterum 
admonet,  ne  quis  ignoret  aliud  doctrinae  genus  esse  philoso- 
phiam,  aliud  theologiam,  nec  ea  commisceri  valt.  Itaque  fa- 
ctum  est,  ut  elementa  illa  theologiae  naturalis,  quae  apud  eum 
invenimus,  mininie  ad  artem  redacta  sint.  Attamen  non  dis- 
crimen  rerum  rationi  convenientium  et  rerum,  quae  ultra  ra- 
tionem  progrediuntur,  sed,  veluti  postea  apud  Leibnitium,  di- 
scrimen  inter  necessaria  et  non  necessaria  seu  inter  eas  res, 
quae  necessitate  quadam  absoluta  necessariae  sunt,  et  eas,  quae 
ex  historia  depromptae  et  usu  observatae  sunt,  philosophiam 
segregat  a  theologia. 

Sane  quidem  hoc  quoque  posito  magnam  physica  habet 
vim  ad  Melanchthonis  theologiam  atque  quod  miuime  quidem 
voluit   revera    demonstravit,    Dei    spiritum    semper    et   ubique 

propius  adduxisse  ad  veritateni  homines  ita  ut  paulatim  dete- 
ratur  dissimilitudo  inter  intelligentiam  humanam  et  Dei  pate- 
factionem,  quae  vocatur. 

Duos  autem  locos  jam  accuratius  cognoscamus  exquiramus- 
que,  quid  doceat  de  mundi  origine  et  quomodo  teleologia  usus 
fuerit,  quoniam  illi  ipsi  loci  in  hac  disputatione  gravissimi 
mihi  esse  videntur. 

Ac  primum  quidem  nuindi  origineni  qualis  et  quando 
fuerit,  a  ratione  humana  percipi  non  posse  Melanchthon  arbi- 
tratur.  Nam  si  quis  e  ratione  quaesiverit,  utruni  mundus 
certo  quodam  tempore  exstiterit  an  inde  ab  intinita  aeternitate 
fuerit,  rationem  de  hac  quaestione  nihil  firmi  certique  proferre 
posse  Meianclithoni  est  persuasum.  Itaque  rationem  inter 
metas  continendam  esse,  quas  Deus  nobis  circumdederit,  et  id 
eo  magis,  quod  alia  via  nobis  patefacta  sit,  qua  si  insistamus, 
quid  de  hac  (luaestione  judicandum  sit,  nulla  ratione  posse 
dubitari.  jSTeque  enim  quemquam  esse  peritum  revelationis 
divinae,  qui,  quid  Deus  de  hac  re  doceri  velit,  non  intelligat. 
A  Deo  enim  ipso  nos  habere  patefactum,  mundum  certo 
quodam  tempore  esse  conditum  ac  constitutum. 

Hic  est  portus ,  ad  quem  rationi  confugiendum  esse 
Melanchthon  putat,  cum  per  se  ipsa  non  satis  multas  vires 
habeat  ad  has  gravissimas  quaestiones  ad  suum  finem  produ- 
cendas;  hoc  est  fundamentum,  in  quo  universa  hujus  viri 
philosophia  posita  videtur.  Quaestiones  ratione  philosophica 
conatur  pertractare,  sed  vix  conatus  est  cum  desistat  de  conatu 
ac  de  rationis  potestate  desperans  in  revelatione  acquiescit. 

Sed  ne  quis  forte  arbitretur,  Melanchthonem  se  philosophum 
esse  oblivisci,  quamquam  revelationem  divinam  fontem  certitu- 
dinis  sibi  videtur  invenisse,  tamen  argumenta  rationalia  adjungit, 

qiiibus  sententiam  eoniin,  qui  nuuuluni  putabant  aoternum  csse, 
refellere  couatur.  Praeeipue  axioma:  ex  nihilo  nil  tit:  intel- 
ligit  de  generationibus  naturalibus,  quales  nunc  sunt  in  natura 
sie  ordinata;  minime  autem  valere  illud  axioma,  si  de  prima 
mundi  origine  disputetur,  cum  praeter  substantiam  infinitam, 
in  (|ua  oninia  finita  condita  sint,  minime  altera  substantia 
intinita  exsistere  possit;  tantuni  igitur  substantiam  intinitam 
naturam  finitam  ex  niliilo  creasse.  Rectius  dixisset  Melanch- 
thon,  naturam  tinitam  non  e  vacuo  nihilo,  sed  e  plenitudine 
infinitae  substantiae  universalis  evasisse. 

Alterum  argumentum,  quo  muudum  aeternum  esse  demon- 
stratiir,  hoc  est:  causa  intinita  nullo  tempore  otiosa,  sed  semper 
tantum  absolute  actualis  cogitari  potest.  Quod  quidem  argu- 
mentum  refellit  Melanchthon  tura  ostendens  mundum  libertate 
conditum  esse  nec  eftusum  aliqua  necessitate,  quam  aut  extra 
Deum  aut  intra  Deum  necessariam  esse  putemus,  tum  contendens, 
Deum  vel  ante  mundum'  conditum  actualitatem  suam  mani- 
festasse  in  relationibus  illis  interioribus,  quae  exstiterint  inter 
patrem  et  tilium  et  spiritum  sanctum.  Qua  in  re  ne  a  pro- 
posito  aberrem,  quid  de  hac  doctrina  non  tam  philosophica 
quam  theologica,  quae  pertinet  ad  trinitatera  ontologicam, 
aff"erri  possit,  praetermittere  mihi  liceat. 

Hoc  tantum  in  medium  proferendum  esse  arbitror,  Melanch- 
thonem  hac  sententia  exposita  raundi  originera  non  ab  ulla 
necessitate,  in  qua  orania  posita  esse  Stoici  volebant,  sed  a 
libertate  voluntatis  divinae  repetendam  esse  arbitrari.  Quae 
cura  ita  sint,  Melanchtlion  sibi  ipse  videtur  consentire,  cuni,  a 
Stoicis  non  rainus  in  anthropologia  quara  in  cosraologia  discedens, 
voluntati  humanae  si  non  eandem  atque  voluntati  divinae,  at 
certe   similem   libertatem   vindicat    et   hac    ratione   Stoicorum 


—     27     — 

absoliitam  necessitatem  contingentia  aliqna  non  soliim  labe- 
factat,  sed  perfringit  et  evertiti).  Sed  quid  de  libertate  volun- 
tatis  humanae  docuerit.  allo  loco  accuratius  exponamus;  nunc 
videamus  quas  sententias  de  naturae  statu  atque  conditione 
Melanchthon  e  doctrina  de  libertate  divina  expresserit.  Quid 
Stoici  de  naturae  statu  atque  conditione  docuerint,  in  memoriam 
revocetur.  Docebant  autem  Stoici,  cuni  omnia  necessitate 
absoluta  fieri  putarent,  Dei  efficaciam  plaue  esse  ailigatam  ad 
causas,  quas  vocabant  secundas,  ita  ut  nihil  unquam  perficere 
aut  vellot  aut  posset,  quod  non  in  hac  necessitate  absoluta 
esset  positum.  Aliter  de  hac  re  Melanchthon  judicabat.  Qui, 
quamquam  res  natur.ae  ordine  quodani  legibusque  eertis  non 
negabat  temperari,  tamen,  cum  has  ipsas  leges  non  necessitate 
quadam  fatalistica,  sed  arbitrio  voluntatis  divinae  esse  positas 
putaret,  et  principaliter  fieri  posse  et  revera  saepius  factum 
esse  voluit,  ut  ad  eventus  quosdam  supernaturales  persequendos 
hae  leges  naturales  per  libertatem  divinae  voluntatis  interruptae 
esse  viderentur.  „Multi,  ait,  eventus  sunt,  quos  ad  providentiam 
divinam  referri  necesse  est,  qui  non  eo  ordine  fiunt,  ut  causae 
secundae"-). 

Hac  ratione  Melanchthonis  physica  a  Stoicis  differebat. 
Neque  vero  raagis  cum  Epicureis  congruere  videtur.  Cum 
hi  Deuni  deistarum  modo  a  mundo  louge  disjunctum  cogitarent 
atque  omnes  res  aliquo  casu  oriri  arbitrarentur  et  teleologiam, 
quae  vocatur,  negarent,  Melanchthon  scilicet  non  granditate 
illa  ut  Aristoteles,  qui  teleologia  immanente  utebatur,  sed  e 
statu  anthropocentrico,  ut  ita  dicam,  judicabat  universam  rerum 
naturam  ad  usum  huraanum  esse   referendum.     Quam  ad  rem 

ipsius  Melanchthonis  vcrba  afferrc  niihi  liccat,  quae  in  articuh:» 
de  providentia  scripto  videmus'):  .Jninio  si  diligentius  aspi- 
ceremus  coelum,  magis  judicaremus  utilitati  rerum  nascentium 
prospectum  esse,  quia,  cum  opus  est  imbribus,  Hvades,  riejades, 
Orion  oriuntur  aut  occidunt.  Econtra  cum  opus  est  siccitate, 
Sol  accedit  ad  Leonem  et  Sirium,  qui  augent  siccitatem  et 
aestum  convenientem  messi.  Cum  autem  manifestum  sit  haec 
ordinata  esse  propter  hominum  utilitatem,  fateamur  vitam 
hominum  Deo  curae  esse''. 

Qua  quidem  a  providentia  si  quae  res  discrepant,  contendit, 
regidam  non  everti  paucis  et  raris  exemplis,  et  appelhit  ad 
amorem  Dei,  quem  vel  Xenophon  vocarit  (fiXoCtoor^  amantem 
animantium,  et  rejicit  ad  humanae  mentis  verecundiam,  quae 
ex   objectivo   quodam   ordine   in  ipso  Deo  condito  evaserit. 

Sed  quid  plura  ?  ex  iis  ipsis,  quae  allata  sunt,  satis  videtur 
elucere,  Melanchthouem  in  physica  doctrina  exponenda  semper 
respicere  ad  theologiam. 

Idem  apparet  ex  altero  quoque  Melanchthonis  opere 
physico,  quod  hoc  loco  commemorari  necesse  est,  ex  illius 
commentario  de  anima  scripto. 

Quo  quidem  in  libello  -)  Melauchtlion  totam  anthropologiam 
sive  psychologiam  adumbravit.  Pauca  praefatus  de  anima, 
in  qua  ipsius  Dei  imaginem  inspicit,  copiosius  loquitur  de 
doctrinae  psychologicae  difficultate,  utilitate,  jucunditate.  Deinde 
disjungit  animam  in  brutis  atque  animam  in  hominibus,  non 
tantum  Platonis  divisionem  attingens.  qui  dividit  animam  in 
ilnjri  tytiiyvt.n^i:i/.i\,  i}if.uxi'i,  yroj/^ii/Ji  seu  Xoyiaur/ij,  sed  etiam 
Aristotelis,  qui  eam  dividit  in  i/^r/rj  d^QETtii/.ri,  aiod^rjTr/.i^,  povg. 

Tiim  ipso  Aristotele  aiictore  amimam  eircumscribit:  „anima 
est  endelechia  prima  corporis  physici,  organici  potentia  vitam 
liabentis". 

Postquam  quaestiones  illas  commemoravit^),  rationales 
animae  singulorum  hominum  de  novo  creentur  a  L)eo  et  cor- 
poribus  infundantur,  an  ex  traduce  oriantur,  abrumpit  illani 
disputationem  lectores  admonens,  ut  discernant  ea,  quae  utcunque 
mentis  humanae  acie  intelligi  possint  ab  aliis,  quae  pervesti- 
gari  non  possint,  certosque  sibi  fines  terminosque  constituit, 
cum  dicit:  „Simus  hac  sapientia  contenti,  quod  vita,  sensus, 
ratiocinatio  et  electio  ostendunt,  esse  in  nobis  animas  et  esse 
eis  insitas  notitias  et  alias  dotes,  quae  testantur  et  esse  Deum 
et  animas  ab  eo  conditas  esse.  Adjungamus  et  testimonia 
divinitus  tradita,  quae  affirmant,  Deum  semper  vitae  datorem 
et  conservatorem  esse,  sicut  antea  dictum  est:  in  ipso  vivimus, 
movemur  et  sunuis.  Et  agnoscamus  eum  fontem  et  custodem 
nostrae  vitae  esse.  Deinde  effectus  animae  et  organa  subjecta 
oculis  aspiciamus  et  videamus,  quarum  partium  qui  sint  effectus 
et  motus,  quae  partes  in  hac  imbecillitate  quales  habeant 
actiones,  quae  quomodo  regi  possint.  Hanc  sapientiam  vitae 
et  moribus  utilem  quaeramus." 

Minime  hic  mihi  proposui,  ut  haec  omnia  amplius  exponam, 
satis  sit  ostendere,  Melanchthonera  ^)  tres  gradus  animae  dis- 
cernere:  in  plantis  animam  vegetativam,  in  brutis  animam 
vegetativam  et  sentientem,  in  hominibus  animam  vegetativam, 
sentientem,  rationalem,  quarum  quidem  principalis  est  potentia 
rationalis,  seu  mens,  de  qua  dicit:  „Est  propia  homini  potentia 

rationalis  ut  noininnut,  qune  est  summa  vis  humanae  animae." 
Quam  quidem  potentiam  rntionalem  paucis  perscribam. 

Quae  Melanchthon  de  illa  vi  ratiocinatur,  ex  ejus  theologia 
naturali  manant.  Neque  vero  quisquam  ignorabit,  id  quod  vel 
ex  iis,  quae  supra  commemoravimus,  elucet,  Melanchthonem 
universam  theologiam  naturalem  condidisse  in  argumento  physico- 
teleologico,  quod  vocari  possit.  Hoc  argumentum  physico- 
teleologicum ,  a  rerum  natura  repetitum,  Melanchthon  conatur 
confirmare  alio  novoque  argumento,  quod  expromitur  e  natura 
animae  humanae^).  Cum  enim  in  animis  hominum  infixum 
impressumque  sit,  ut  discernamus  quid  honestum  quidque  turpe 
sit,  id  quod  non  litteris  accepimus,  sed  e  natura  ipsa  hausimus, 
hac  ratione  in  nuimn  humnna  notionem  Dei  tanquam  judicis 
aeterni  atque  incorrupti  necessario  ac  naturaliter  inhaerere 
MeLanchthon  judicat.  Neque  enim  cogitari  posse,  hanc  potestatem 
discernendi  honestum  atque  turpe  iinumque  alterumve  eligendi 
casu  quodam  esse  ortam;  itaque  in  hac  potestate  certum  esse 
argumentum,  non  solum  esse  Deum,  a  quo  haec  indoles  ingenii 
humani  constituta  sit,  sed  etinm  nnimos  hominum  cognntione 
quadam  atque  vinculo  communi  cum  Deo  ipso  artissime  con- 
junctos  esse,  ita  ut  anima  humana  Dei  speculum  habenda  sit, 
in  qua  Dei  revelatio  occurrat.  Qua  quidem  in  potentia  animae 
Immanae  omnium  artium  fontes  inveniri  atque  hac  potentia 
praecipue  homines  a  bestiis  discernendos  esse.  Nominat 
Melanchthon  eam  potentiam  inorganicam.^)  „Etsi  enim,  inquit, 
in  hac  vita  sensus  interiores  ei  serviunt  et  objecta  offerunt, 
tamen  cum  anima  discedens  a  corpore  suam  quandam  habeat 
actionem  et  suos  motus,   dicitur  inorganica."     Unde  efficitur. 

vitam  perpetuam  post  lianc  mortalem  vitam  esse  secuturam. 
Sed  Melauclitlion ,  quamquam  animos  esse  immortales  luce 
rationis  in  naturam  animae  liumanae  intuentis  satis  comprobare 
vult,  tamen  ab  hac  cognitione  atque  certitudine,  ut  ita  dicam, 
naturali  spem  illam  resuscitationis  corporum,  qua  Ciiristiani 
omnium  temporum  ducti  atque  inflammati  sint,  rectissime  discer- 
nit.  Hanc  spem  cliristianam  non  ratione  cognoscendam  esse, 
ita  ut  anti(|Uorum  temporum  pliilosophi  ad  eandem  non  perve- 
nerint;  reveh\tione  divijia  opus  esse  ad  hanc  cognitionem  supra- 
naturalem  consequendam  atque  confirmandam.  Sed  omitto  ar- 
gumenta  e  scriptura  sacra  repetita,  quibus  demonstrare  conatur 
re  vera  mortuos  aliquos  jam  resuscitatos  esse;  omitto  quae  dicit 
de  spectris  passim  vagantibus,  quae  a  semet  ipso  et  ab  aliis 
multis  hominibus  fide  dignis  visa  sint;  omitto  alia  permira 
et  iniirma,  quae  de  hoc  loco  a  Melanchthone  video  allata.  Haec 
aliaque  ejusdem  generis  praetermitto ,  quippe  quae  cum 
quaestionibus  non  philosophicis  sed  theologicis  cohaereant: 
sed  ad  propositum  redire  mihi  videor,  cum  quibus  argumentis 
comprobaverit  Melanchthon  animos  esse  immortaies  exponere 
conabor.  E  quibus  argumentis,  quae  omnia  a  veteribus  repetita 
sunt,  primuni  hoc  syliogismo  constituitur : 

^)Natura  non  orta  ab  elementis  non  corrumpitur. 

Anima  non  est  orta  ab  elementis. 

Non  igitur  extinguitiir  anima  propter  corporis  interitum. 

Quem  syllogismum  verum  esse  ac  valere  ad  conclusionem 

comprobandam,  inde  vult  intelligi,   quod    non  fieri  possit,  ut 

in  natura  elementari  oriantur  notitiae  aut  universales  aut  de 

rebus    non    corporeis ,    de   Deo ,    de    numeris ,    de    discrimine 

honestorum  ot  tui-pium.  Has  aiitem  iiotitias  teneri  ab  animis 
hominum,  etiamsi  litteris  doctrinaque  non  sint  imbuti.  Ergo 
effici,  animas  uon  ab  elementis  esse  ortas,  ac,  cum  nihil  nisi 
elementis  orta  interire  possint,  eas  nunquam  interire. 

yecuntlum  argumentum,  quod  a  veteribus  repetiit  Melanch- 
thon,  hoc  est:  „Videraus  in  hac  vita  multos  iionestos  homines 
injuste  a  latronibus  et  tyrannis  interfici  et  saepe  in  hac  vita 
latrones  et  tyrannos  non  puniri.  Cum  igitur  sit  providentia, 
necesse  est,  sequi  aliam  vitam,  in  qua  bene  sit  bonis  et  mali 
suppliciis  afficiantur.  Imposibile  est  enim  optimam  generis 
liumani  partem  tantum  ad  exitium  esse  conditam."  Quod  qui- 
dem  argumentum  permultis  exemplis  etiam  in  ecclesia  consi- 
deratis  illustrius  ac  firmius  facere  studet. 

Tertium  argumentum,  quod  affert,  a  magnis  cruciatibus 
conscientiae  in  sceleratis  sumptum  est:  Ingentem  dolorera  sequi 
post  scelera  etiani  in  audacissimis  istis  hominibus,  qui  eum 
excutere  omni  ope  connitantur.  Vi  quadara  arcana  etiani  du- 
rissimos  atrocissimosque  maleficos  vinci,  quae  puniat  scele- 
ratos.  Unde  recte  concludi,  rainirae  deesse  nunien,  quod  dis- 
cernat  justos  et  injustos.  Quoniara  auteni  profecto  multi 
scelerati  nondum  in  hac  vita  puniantur,  post  hanc  vitam  sine 
dubio  poenas  esse  secuturas. 

Qua  quidem  de  materia  cura  vel  veteres  philosophos  tani 
diserte  et  aperte  disputantes  legisset,  Melanchthoni  planissimum 
fuit  et  alias  cognitiones  liominibus  innatas  insitasque  esse  et 
notionem  illam  iraraortalitatis. 

Neque  tamen  hoc  in  loco  naturali  illa  cognitione  raagis 
quam  in  aliis  contentus  est:  sed  ad  philosophicas  illas  normas 
certitudinis,  ad  experientiani  universalem,  ad  notitiam  principi- 
orura,  ad  intellectus  ordines  in  syllogismo  quartam  certitudinis 

norniam  adjicit  patefactionem  divinam  in  libris  [^rupheticis 
et  apostolicis  exstantem,  quam  siipra  saepius  commemoravimus. 

Nimirum  concedit  facilius  et  firmius  assentiri  mcntem 
liumanam  iis,  quae  luce  uaturaii  ceruat,  sed  postulat,  ut  simili 
constantia  creaturae  rationales  assentiantur  sententiis  a  Deo 
patefactis.  Quibus  quidem  omnibus  certitudinis  normis  con- 
junctis  fit,  ut  sine  ulla  dubitatione  asseverare  possit,  quomodo 
bis  quattuor  sit  octo,  ita  statuendum  esse,  Deum  mortuos  exci- 
taturum. 

Sed,  si  ultimam  perquirimus  causam,  cur  Melanchthon 
iterum  patefactionem  divinam  contenderit  necessariam  esse 
ad  certe  firmeque  cognoscendum,  respondebimus,  hanc  opi- 
nionem  necessitate  quadani  aeterna  sequi  ex  iis,  quae  judi- 
carit  Melanchthon  de  transgressione  legis  paradisiacae,  qua 
homines  protoplasti,  cum  interdictuni  divinum,  a  diabolo  permoti 
atque  illecebris  cupidinis  capti  et  libertate  voluntatis  abusi, 
violarint,  cognoscendi  vim  ac  potestatem  omnesque  alias  animae 
humanae  vires  depravarint.  Docet  duas  esse  potentias  in  anima 
humana:'  intellectum  et  voluntatem  seu  potentiam  cognoscentem 
et  potentiam  appetentem,  quae  principio  suis  libratae  fuerint 
ponderibus,  ut  ita  dicam,  sed  postea  depravatione  humanae 
naturae  aliquam  inaequabilitatem  acceperint.  Ac  primum 
osteudit,  in  potentia  cognoscente  notitiam  legis  divinae  una 
nobiscum  nasci  sicut  numerorum  intellectum  ^),  at  in  voluntatis 
potentia  deesse  vim  toti  legi  satisfaciendi,  quin  etiam  inter  se 
repugnare  illas  potentias,  quoniam  voluntas  et  cor  ruant  in 
tetra  scelera  contra  judicium  in  potentia  cognoscente,  ut  recte 
dixerit  Medea:  Video  meliora  proboque,  deteriora  sequor,  Deinde 

autem  A'el  potentiam  intelleetus  depravatione  hominum  aliquam 
jacturam  fecisse  contendit,  quod  diaboli  mentibus  inserant  fu- 
rores  et  errores  atque  caligo  quaedam  in  parte  cognoscente  ju- 
dicium  obruat,  ut  Dei  auxilio  opus  sit,  quo  caveatur,  ne  om- 
nino  in  nobis  lux  naturae  obscuretur.  Ipsis  Melanchthonis 
verbis  hic  uti  liceati):  „Fuit  haec  lux,  inquit,  ante  naturae 
humanae  depravationem  illustrior,  postea  cahgo  secuta  est, 
quare  Deum  et  spirituales  natui"as  et  corporum  substautiam 
minus  intelligimus  sed  utcunque  eas  a  posteriori  ratiocinando 
agnoscimus  obscure  et  tenuiter," 

Quae  cum  ita  esse  judicaret,  patefactionem  divinam  om- 
nino  necessario   ei  expetendam  fuisse,   quis  est,  quin  intelligat. 

Sed  satis  de  hoc!  Aliquando  in  tertia  hujus  disputationis 
parte,  ad  quam  transire  volumus,  nobis  recurrendmn  erit  ad 
doctrinam  physicam.  Rectissime  enim  dicit  Melanchthon:  „Ut 
claudus  piLT.m  tenet,  ita  philosophiam  moralem  tractat  is,  quem 
physica  destituunt'.  Traducamus  ergo  oratiouem  ad  philoso- 
phiam  moralem  ostendamusque,  quo  modo  Melanchthon 
tractaverit  praecepta  de  moribus  tradita  a  veteribus  et 
quantam  eadem  vim  habuerint  ad  ethicam  theologicam 
et  ad  omnes  Melanchthonis   opiniones  religiosas: 

Eandem  hic  quoque  viam  persequi  mihi  liceat,  quam  antea 
persecutus  sum,  atque  primum  quanti  aestimarit  Melanchthon 
doctrinam,  de  qua  agitur,  exponam  ipsisque  illius  verbis  illu- 
strabo.  Sed  unde  initium,  unde  dicendi  finem  faciam?  Per- 
multi  sunt  loci,  quibus  Melanchthon  •  celebrat  etliicam  philoso- 
phicam.  Maxima  et  gravissima  illa  scripta  hic  omittens,  e 
quibus  postea  hauriam,  ad   libellos  illos  nos   deiego,  qui  inve- 

niiintur  apud  Melanclithonem,  exempli  gratia  ad  omnes  declama- 
tiones  de  legibus  liabitas  (C.  R.  XI.,  66  sequ.  etc),  ad  praefa- 
tionem  in  officia  Ciceronis  (C.  R.  XI.,  86  sequ.  et  257  sequ.), 
ad  orationes  de  dignitate  legmu  (C.  R.  XI.,  357  sequ.  630  sequ. 
908  sequ.),  et  de  legimi  fontibus  et  causis  (C.  R.  XI.,  916  sequ.), 
ad  multos  alios  libellos  (C.  R.  XII.,  146  sequ.  etc).  His  aliisque 
scriptis  lionorificentissime  collaudat  Melanchthon  ethicam  philo- 
sophicam  et  quanti  momenti  sit  ad  theologiam  praeclarissimis 
verbis  exponit,  cmn  aha,  tmn  haec  contendens  ^) :  „Non  opinor 
quemquam  adeo  insulsmn  esse,  ut  non  aiiimadvertat,  eos,  qui 
instructi  sint  philosophia  morah,  rnultas  partes  doctiinae  christia- 
nae  felicius  tractare  posse.  Nam  cum  multa  sint  simiHa,  de 
legibus  deque  politicis  moribus,  contractibus,  et  multis  vitae 
officiis,  adjuvamur  non  sohmi  ordine  ac  methodo  in  pliilosophia 
sed  etiani  rebus  ipsis  diligenter  perceptis  et  si  qua  sunt  dissi- 
milia,  multum  lucis  affert  coUatio".  Alio  loco  de  eadem  re  hisce 
verbis  utitur:  -)„De  ethicis  scitis  ipsi  veram  ethicen  partem  esse 
legis  divinae.  Cumque  philosophi  causas  legmn  in  natura  quae- 
runt,  quid  agunt  aliud  quam  ut  vestigia  Dei  impressa  humanae 
naturae  monstrent,  quod  ad  discipUnam  et  ad  confinnandas  ho- 
nestas  opiniones  in  aniniis  plurimmu  conducit?"  Neque  vero 
locus  invenitur,  unde  praechirius  eluceat,  quanti  philosophiam 
moralem  a  veteribus  verae  religionis  ignaris  ti'aditam  aestima- 
verit,  quam  quem  legimus  in  declamatione  aliqua  de  legum 
dignitate  aliquando  habita'^):  „Ut  medicus  seu  architectus  non 
smnunt  praecepta  suarum  artium  ex  scripturis,  ita  nec  legis- 
latorem  de  rebus  politicis  opus  est  praeter  generalem  regulam 

suiiKn-o  ipsam  arteni  ex  scriptura.  Nani  evangelium  eum  proprie 
coucionetur  de  aeterna  et  spirituali  vita,  uon  mutat,  uon  labe- 
facit  oeconomiam  aut  poiiticam  vitam,  quae  collata  ad  interiores 
cordis  motus  persimilis  est  domui.  Ut  euim  domus  est  singulari 
arte  exstructa,  apte  contignatis  t^mnibus  partibus,  ac  tegit  lios- 
pitem  adversus  tempestatum  injurias,  interea  tameu  hospitis  ani- 
uuis  non  intra  hos  parietes  coereetur,  sed  tacitus  de  Dei  \o- 
luntate  et  aeteruitate  cogitaus,  procul  tanquam  in  coelum  suble- 
vat;  considerat  enini  omnium  aetatum  mutatioues,  religionum 
ortus  et  discrimina  etc,  denique  et  de  hac  ipsa  domo  cogitans, 
miratur  opificem  et  aguoscit  etiani  corporali  vitae  praesidia  di- 
vinitus  donata  esse:  ita  universa  politia  ceu  domus  quaedam 
est,  mira  arte  divinitus  fabricata,  legibus  magistratuum,  ordine, 
coutractibus,  judiciis,  disciplina,  praesidiis  arniata  poeuis  etc. 
His  septi  ac  vallati  muris,  tamen  Deo  aguoscere  possumus  ac 
statuere,  hanc  ipsam  politiam,  qua  haec  vita  defeuditur,  esse 
velut  domum  divinitus  nobis  conditam;  uec  interest  vitae  spi- 
rituali  ac  aeternae  utrum  haec  domus,  id  est  politia,  sit  a  Moise, 
an  ab  aliis  legum  latoribus,  ut  ita  dicam,  fabricata,  modo  ut  sit 
consentanea  juri  naturae.^'  Tali  modo  Romanas  potissimum  leges 
dicit  dignissimas  fuisse,  quae  importarentur,  quoniam  re  vera 
notitiis  illis  uaturalibus,  quae  sint  radii  sapientiae  divinae  in 
decalogo  breviter  comprehensi,  bona  cousequentia  sint  ducta. 
Romanum  jus  antecellere  legibus  aliarum  geutium  et  vere  quau- 
dam  phihjsophiam  esse,  quod  quideui  apparere  collatis  aliarum 
gentium  Judaeorum,  Spartanorum,  Atheniensium  legibus.  Mi- 
ninie  enim  confundendam  esse  in  vetere  testamento  legem  mo- 
ralem  cum  lege  civili.  Politiam  Moisis  non  niagis  ad  nos  per- 
tinere  quam  politiam  Solonis.  Legem  judaicam  civilem  non 
nisi    illi    nationi   conditam    et   attemperatam    esse   neque   posse 


—     37     — 

convenirc  ])Invilnis  gentibus.  Et  (luosdani  Judacoruni  niores, 
etsi  habuerint  aliquid  vitii,  Judaeis  pro  tempore  perniissos  esse. 
Quare  non  esse  absurduni  aut  contunieliosum  et  impium,  si  quis 
dicat,  reperiri  posse  aliqua  instituta  Eomanae  reipublicae  me- 
liora  in  genere  quam  Judaica. 

Dolemus  quod  Melanchthon  hoc  ([uoque  in  h)co  substitit 
quasi  in  medio  itinere  atquc  talsa  patefactionis  divinac  notione 
impeditus  est,  ne  jam  clarius  illam  rem  perspiceret,  liberalius 
judicaret,  hingias  progrederetur.  Profecto  enim  in  ipsa  scrip- 
tura  sacra  notiones  morales  paulatim  excoluntur  et  gradatim 
in  hbiis,  quorum  alius  post  alium  est  scriptus,  ad  altitudinem 
suam  ducuntur.  Quod  si  Melanchthon  intellexisset,  exempli 
gratia  omnino  non  lubricum  istud  atque  dubium  arbitrium  pcr- 
scripsisset,  quo  PhiHppo,  Hessorum  principi,  duas  uxores  in 
matrimonium  ducere  permittebat,  quia  A^etere  testamento  auctore 
veteres  qnoque  Judaici,  patriarchae,  alii  viri  pii  plures  uxores 
duxissent.  At  hanc  cogitationeni  forte  incidentem  minime  lon- 
gius  persequar,  pergamus  ad  ea,  quae  disserere  inchoavimus, 
Melanchthonem  permultum  tribuisse  philosophiae  etliicae  ab 
ethnicis  traditae. 

Nec  negligatur  in  hoc  loco  quam  affabre  egregieque  cog- 
nationem  ilhim,  qua  varia  litterarum  genera  inter  se  conjuncta 
videantur,  exposuerit  tum  omnes  philosophiae  partes  inter  se 
aptas  colligatasque  tum  ethicam  cum  aliis  philosophiae  partibus 
conjunctam  et  iis  subjectam  esse  contendens.  Liceat  afferre 
hoc  exemplum:  Tribuit  Melanchthon  scientiae  physicae  investi- 
gandas  causas  et  efticientes  et  tinales.  Quare  quodam  sensu 
oriri  ex  illa  doctrinam  nioralem  perhibet.  Sicut  enim  in  aliis 
rebus  et  animantibus  necessario  quaerendum  sit  de  tine  seu 
de  usu   seu   ad   quem  usum  sint  res  conditae,  ita  de  humano 

genere  maxime  qiiaereiidum  esse,  ad  quem  usum  et  tinem  haec 
praestans  natura  condita  sit.  Hanc  quaestiouem  de  tine  esse 
initiunl  philosophiae  moralis.  Eodem  modo  leges  tum  physicas 
tum  morales  et  politicas  saepius  quasi  sibi  invicem  respon- 
dentes  et,  ut  ita  dicam,  parallelas  repraesentat  ^).  Ut  hic 
pulcherrimus,  inquit,  ordo  positus  corporum,  coeli,  aeris,  terrae 
circumfusae  oceano,  et  ut  ordo  motuum  coelestium,  qui  vices 
temporum,  dies  et  noctes,  aestates  et  hiemes  efficit,  sine  uila 
dubitatione  a  Deo  conditus  est  et  conservatur;  ita  totum  hunc 
ordinem  politicum,  foedus  conjugii,  imperia,  dominorum  distin- 
ctionem,  contractos,  judicia,  poenas,  verissime  statuas  a  Deo 
institutum  esse;  et  quamquam  hominum  furores  saepe  eum 
turbant,  tamen  immensa  bonitate  Dei  conservari,  ne  totum 
genus  humanum  funditus  deleatur."  Et  alio  in  loco^):  „Sicut 
astronomia  est  cognitio  motuum  coelestium ,  qui  divinitus 
ordinati  sunt,  ita  philosophia  moralis  est  cognitio  operum, 
videlicet  causarum  et  effectuum,  quos  Deus  ordinavit  in  mente 
hominis". 

Quibus  rebus  expositis  ipsa  Melanchthonis  studia  ethica 
sententiasque  morales  tractemus. 

Hic  autem  praecipue  cogitandum  esse  videtur  Melanch- 
thonem  paulatim  progressum  esse  a  praedestinatianismo  abso- 
luto  ad  augustinismum  puriorem  et  ab  augustinismo  puriore 
ad  synergismum,  qui  vocentur.  Quod  qui  factum  sit,  non 
longa  explicatione  eget,  clarissime  enim  elucet  e  „locorum 
communium"  editionibus,  quarum  alia  post  aliam  facta  est. 
Quas  si  quis  accurate  comparabit  sine  ullo  dubio  cognoscet, 
re  vera  Melanchthonem  vehementer    sententias    suas   mutasse, 

paulatim  liberaliores  opiniones  concepisse,  postremo  ad  syner- 
gismum  processisse. 

Idem  ex  operibus  quoque  ethicis,  quae  scripsit  Melancli- 
thon  plane  apparet.  Sed  transeamus  ad  ipsa  illa  opera,  (juae 
ad  hanc  disputationis  partem  valent: 

Melanchthon  cum  alia  Aristoteiis  scripta  in  universum 
laudans ,  tum  imprimis  ejus  moralia  coramendans  anno 
MDXXIX  et  postea  commentarium  in  Ethica  Aristotelis 
edidit^)  invitavitque  aequales,  ut  magis  illum  philosophum 
perlegerent,  amarent,  ab  eo  discerent.  Neque  enim  quemquam 
illustrare  posse,  quid  esset  discrimen  inter  philosophiam  et 
evangelium,  qui  non  didicisset  utrumque  doctrinae  genus.  Prae- 
terea  saepius  non  tantum  in  foro  sed  etiam  in  ecclesia  dicendum 
esse  de  aliqua  legis  parte,  de  virtutum  civilium  definitionibus 
etc;  hinc  autem  exemplum  methodi  sumi  posse  cum  talis 
materia  esset  explicanda.  Sed  non  tantura  tali  modo  methodi 
causa  tractavit  Aristotelicam  ethicen  sed  etiara  ex  ipsa  materia 
discere  studuit:  uam  in  „epitoraes  philosophiae  raoralis"  duobus 
libris  ab  eo  anno  MDXXXYIII  scriptis  et  postea  saepius 
editis  ipsam  Aristotelis  Etliicam  imitatur.  Dicit  in  dedicatione 
ad  Christianum  Pontanum  scripta  de  hujus  libri  origine  et 
ratione  haec  -) :  ,,Cum  Aristotelis  Ethica  enarrarem,  addidi  hunc 
commentariimi,  in  quo  non  solum  sententiam  Aristotelis,  sed 
raethodimi  etiara  sequor,  verum  ita  ut  quasdam  addiderim  dis- 
putationes  nostris  temporibus  raagis  aptas,  quas  quidem  collegi 
et  quod  moribus  prodesse  eas  arbitrabar  et  quod  forraan.t 
judicia  de  multis  commmiibus  negotiis  ac  praeparant  studiosos 
ad  jus    civile    et    ad    eam    partera    docti-inae  theologiae,    quae 

continet  praecepta  de  civilibus  officiis".  Optinium  autem  et 
maxime  egregium  Melanchthonis  librum  ethicum  est ,  qui 
inscribitur:  ,,ethicae  doctrinae  elementa" ;  quem  edidit  anno 
MDL.  Omittam  quae  praeterea  scripsit  in  hoc  genere,  omittam 
„coninientarios  in  aliquot  politicos  libros  Aristotelis"  et  alia 
Melanchthonis  ethica  scripta  atqiie  accuratius  iUa  „ethicae 
doctrinae  elementa^)''  tractabo: 

Qiiae  quamquam  Mehuichthon  „elementa"  nominavit,  tamen 
magni  momenti  sunt,  nam  frangunt  revera  mediae  aetatis 
doctrinani  de  moribus,  quae  tunc  dictabatur,  improbant  prae- 
cepta  et  Stoicorum  et  Epicureorimi,  volunt  ipsius  Dei  vohm- 
tatem  totius  doctiinae  ethicae  fundamentum  esse. 

Quibus  in  rebus  exponendis  iterimi  Aristotelis  sententiis 
utitur    Melanchthon ,    ut    suasmet    ipsas    sententias    comprobet. 

Ac  primum  quidem  interroganti,  qiiid  sit  philosophia  mora- 
lis  respondet"^):  ,,est  exphcatio  legis  naturae,  demonstrationes 
ordine  in  artibus  usitato  colligens,  quantum  ratio  judicare 
potest,  quarum  conclusiones  sunt  definitiones  virtutum  seu 
praecepta  de  regenda  disciphna  in  onmibus  hominibus,  coiigru- 
entia  cimi  decologo,  quatenus  de  exterua  discipHna  concionatur". 
XJnde  apparet,  minime  praecepta  philosophiae  moralis  repugnare 
praeceptis  ecclesiae,  quod  eadem  ipsius  illius  legis,  quae  in 
ecclesia  quoque  pronuntietur,  sint  pars  quaedam  ^).  Quin 
etiam  contendit,  hanc  doctrinam  praecipuam  utilitatem  alferre 
etiam  ecclesiae,  cum  in  ecclesia  necesse  sit,  conferri  doctrinani 
coelestem  et  philosophicam,   in  qua   collatione   utrimique  genus 

doctriiiae  fiat  illustrius  et  dulcius,  jxtrro  ecclesiam  quo{|ue 
cum  de  iis  materiis  loijuatur,  quac  proprie  ad  legem  pertineant, 
multa  iiinc  sumere  videlicet  nomina  virtutum,  dctinitiones,  doc- 
trinam  de  lege  naturae,  et  niagis  concinne  definire  et  dividere 
-sirtutes  eos  posse,  qui  hae  doctrina  praeparati  sint,  ,,Has 
utilitates  contemnere,  inquit  niagna  barbaries  est,  in  qua  multa 
insimt  vitia.  Deinde  omnis  honestarmii  artium  contemptus 
contumelia  est  adversus  Deum,  qui  luce  artium  genus  humanum 
ornavit  et  (juidcm  hacc  moj-alis  doctrina,  cum  -incorrupta 
traditur,  est  sapientia  congruens  cum  mente  divina,  ei  niaxmie 
perspicuum  testimonium  est  in  natura,   ostendens  esse  Deum." 

Deum  autem  summuni  hominis  bonum  esse  ostendit  in 
iis.  quae  sequuntur,  cum  dicit:  „est  ergo  finis  hominum  Deus 
ipse,  communicans  nobis  suam  bonitatem,  cum  eum  vere 
agnoscimus  et  celebramus".  Ac  si  philosophi  dicant,  ipsam 
virtutem  esse  linem,  christianos  intelligere  in  ipsa  illa  appelhi- 
tione  et  hanc  simimam  virtutem,  ut  Deus  agnoscatur  et  omnes 
honestae  actiones  ad  Deimi  referantur  ita  ut  revera  virtus  sit 
finis  hominis.  Quam  ad  rem  confirmandam  Aristotelica  denion- 
stratione  illustri  utitur  in  ilJius  Physica  nata:  „Certissimimi 
est,  in  qualibet  natura  finem  esse  propriissimam  ejus  naturae 
actionem.  Ideo  enim  est  propria,  quia  ad  hanc  actionem  natura 
praecipue  condita  est.  — 

Actio  virtutis  est  propriissima  homini.  — 

Igitur  actio  virtutis  est  finis".  —  *) 

Cui  demonstrationi  quae  argumenta  Epicurei  opponunt 
Melanclithon  gravissimis  verbis  refellit.  Afiert  autem  praecipua 
et  speciosissima  Epicuri  argumenta;  exemph  gratia  hoc  afferam: 

1)  C.  R.  XVI.,  173.  s. 

„Finis  cuiuslibet  nnturae  est  Ikh-,  ad  quod  ultro  magno  impetu 
natura  fertur,  non  illud,  quod  difficulter  agit  aliunde  impulsa, 
ut  lapidis  motus  deorsum  naturalis  est,  sursimi  violentus.  — 

Tendit  autem  humaua  natura  ultro  ad  voluptatem.  Econtra 
vero  difticulter  obteniperat  legibus.    — 

Ergo  voluptas  est  linis." 

Egregie  Melanchthon  non  tantum  theologicis  argumentis 
revincit  hunc  errorem  mahirum  appetitionum  incendium  ad 
naturae  humanae  depravationem  referens,  sed  etiam  philosophicis, 
cum  demonstrat,  minime  totam  naturam  ad  voluptatem  fem, 
quoniam  niens  persaepe  et  ante  factum  et  post  factiun  repugnet 
atque  tristissimi  delicta  sequantur  cruciatus.  Nequaquam  autem 
eam  rem  aut  actionem  naturae  finem  esse  posse,  quam  ipsa 
tota  natura  post  factum  tam  horribiliter  aA^ersetur.  Eodem  modo 
ceteras  quoque  Epicuri  opiniones  oppositas  omnino  falsas  esse 
demonstrat. 

Quibus  expositis  respondet  interroganti,  niun  recte  a  Stoicis 
sit  dictimi,  solam  vii"tutem  esse  bonum  atque  discrimen  facit 
boni  naturalis  et  boni  moralis  contendens  ^) :  „Bonum  naturale 
est  ipse  Deus  et  deinde  res  quaecunque  condita  a  Deo,  congruens 
cum  ordine  in  mente  divina  ideoque  placens  Deo  suo  loco,  ordi- 
nata  ad  aliquos  usus  Deo  placentes,  ut  sol,  terra,  cibus  etc, 
sed  bonimi  morale  est  ipse  Deus  videlicet  sapientia  aeterna  et 
immota  in  Deo  ordinans  recta  et  sanciens  discrimen  inter  recta 
et  non  recta,  et  voluntas  Dei  semper  colens  recta,  deinde  vero 
in  hominibus  bonum  morale  est  tantum  actio  seu  motus  seu 
habitus    congruens    cum     sapientia    aeterna    et    immota    Dei, 

patefacta  in  lege  divina,  quae  et  in  creatione  insita  est  ?iien- 
tibns  hominum  et  postea  voce  divina  promulgata." 

Caput  autem  totius  ethicae  a  Mehmchthone  dictatae  est 
doctrina  de  virtutibus.  Circumscribit  Melanchthon  virtutem 
Aristotole  auctore  sic^):  „Virtus  est  habitus,  inclinans  voluntatem 
ad  obediendum  rectae  rationi."  Plaueque  cognoscit,  hanc  defiiii- 
tionem  causas  monstrare  et  rectum  judiciimi  nientis  et  liberam 
voluntatem  recto  judicio  obedientem,  quae  quidem  causae  ad- 
juventur  doctrina  et  naturali  inclinatione  et  disciplina.  Capit 
nos  hoc  loco  praecipue,  quod  docuit  Melanchthon  de  vohmtatis 
libe.rtate. 

Jam  supra  commemoravi,  Melanchthonem  paulatim  pro- 
gressimi  esse  a  praedestinatianismo  absoluto  ad  angustinis- 
mimi  puriorem  et  ab  augustinismo  puriore  ad  synergismum, 
qui  vocantur.  Cum  primimi  „Iocos  communes"  ederet  adeo 
determinismum  rectum  esse  judicabat,  ut  a  doctrina  de  peccato 
et  depravatioue  totius  naturae  hmnanae  initiuni  caperet  et  omnem 
libertatem  et  internam  et  externam  negaret  atque  causam  om- 
nium  agentium  tantum  ex  absoluta  Dei  praedestinatione  peteret. 
Paulatim  veterum  philosophorum  opera  pertractans  ex  illis  laqueis 
se  exuebat  atque  illo  ipso  tempore,  quo  „elementa"  scripserat, 
plane  non  dubitabat,  quin  aliqua  voluntatis  libertas  hominibus 
esset  insita. 

Consideremus,  quibus  argumentis  necessitatem  Stoicam 
refutaverit: 

Animis  infixam  refutationem  illius  erroris  et  firmam  et 
perspicuam  hanc  esse  judicat:  „Cum  certissimum  sit,  Deum  non 
esse    causam    defictorum  nec  velle  nec  efficere  nec   adprobare 

delicta  et  condidisse  ratidiiales  iiatiu-as  ita,  ut  b<inao  essent: 
sequitur  naturas  rationales  sua  voluntate  libere,  sine  uUa  neces- 
sitate  et  sine  ulla  coHctione  se  avertisse  a  Deo.'^  Quod  quidem 
argunientum  fulcire  et  sustinere  studet  verbis  illis,  quae  inveni- 
untur  apud  Platonem  in  libro  II.  de  republica  scripto^):  „x«xwj' 
de  ainor  tfctrai  ^eor  nri  yiyrea^ai,  ayai)-6r  oria  diai^ia/ET('or 
Tiarti  TQO/to),  //?jr€  tira  TaiTa  Xlyeir  er  tJi  acTov  ttoXei,  ei 
i.uD.ei  iiroii/joeaO^ai,  ^irjTe  rira  ccAOveir,  (.iiqTe  reckeQor,  linpe 
TiQeOj^vreQor,  imfjTe  ir  f.ieTQ(i>,  in\Te  arev  (.iItqov  (.ivd-oXoyovrTa  (hg 
ovO  oaia  ar  leyouera,  ei  XeyoiTo,  ovte  ^ijKfOQa  r^/Lur,  ovTe  $vi.i(f(ova 
arra  atro /;,•.• 

Tum    affert  hae   tria   argumenta  praecipua,   quibus    Stoici 
necessitatem,  quam  contendunt,  fulcire  student:^) 

Primum:    „Determinatio   divina   est  immutabilis   et  neces- 
sario  vera.  — 

„Omnia  eveniunt  Deo  determinante.  — 

Ergo  omnia  eveniunt  immutabili  necessitate."  — 

Secundum:  „Causae  connexae  movent  necessario.  — 

Omnes  eventus  fiunt  a  causis  connexis.  — 
Ergo  onmes  necessario  fimit.  —  " 

Tertium:       „Impossibile    est,    duas    contradictorias    simul 
veras  esse.  — 

Haec  est  vera:  Cicero  erit  consul.  — 
Ergo  impossibile  est  contradictoriam  veram  esse. 

Si  impossibile  est,  hanc  veram  esse:  Cicero  non  erit  consul, 
sequitur  alteram  necessario  veram  esse:  Cicero  erit  cousul."  — 

Quorum     quidem     primum     argumentum    solvere     studet 

Melaiuiithon  ad  Minorem  (pi-opositioneni)  respondens,  deter- 
minationeni  divinam  dissimilem  esse  in  iis,  quae  pondeant 
proprie  ab  ipsiiis  Dei  volimtate  et  in  aliis  quae  principaliter 
aut  proprie  oriantur  a  nostris  voluntatibus.  Deuni  aliter  exempli 
gratia  determinare  venturam  resurrectionem  et  similia,  quae 
sint  ipsius  propria  opera,  aliter  praevidere  et  determinare  scelera 
iiuminum,  quae  permittat.  Hanc  praevisionem  seu  determina- 
tionem  prorsus  nullani  afferre  necessitatem  voluntati  nostrae. 
Rectissimeque  ad  Majorem  respondet,  determinationem  divinam 
esse  immutabilem  et  necessario  veram  scilicet  necessitate  con- 
sequentiae,  quae  non  afferat  simpliciter  necessitatem.  Cognovit 
Melanclithon,  Deum,  cmn  hominem  liberum  esse  voliiisset,  sibi- 
met  ipsi  fines  terminosque  constituisse,  extra  quos  egredi  non 
posset. 

Quod  autem  attinet  ad  altermn  Stoicorum  argumentmn, 
subtiliter  demonstrat  Melanclithon,  confundere  Stoicos  ordinem 
naturalium  agentium  atque  liberi  arbitrii  actus.  „Revera  mani- 
festum  est,  inquit,  coeli  motum  necessarium  esse.  Deinde  nia- 
nifestum  est,  et  inferiora  corpora  affici  a  coelo,  nec  aliter  se 
habere,  quam  sicut  afficiunter  a  coelo,  ut  in  aestate  acce- 
dente  sole  terrani  calefieri  necesse  est.  Hinc  sequunter  ordine 
naturali  alii  effectus,  generatio  frugmn  et  alii."  Neque  vero 
ex  hoc  ordine  naturalium  agentium  procedendum  esse  ad  volun- 
taria,  nam  in  ipso  opificio  hominis  experientiam  testari,  loco- 
motivam  libere  regi  a  voluntate  futurumque  fuisse,  ut  totus 
ordo  politicus  frustra  institueretur,  si  homines  non  possent 
legibus  obedire  in    externis   actionibus    aliquo    niodo  regendis. 

Tertium  argumentmn  revincit  confutatque  Minorem  negans. 
Cum  futuruni  nondum  liabeat  „esse",  propositionem  de  futuro 
contingenti  nondum  esse  veram   humano  jndicio   sed  incertam 

esse,  sicut  res  nondura  esse  coeperit.  Atque  provocat  ad 
Aristoteleni,  qui  expresse  declaraverit,  veritatem  esse  proprie- 
tatera  coraitantem  .,esse''  rei,  sicut  res  habeat  „esse"  sic  verara 
esse  propositionem.  Futurura  autem  non  habere  „esse"  ac  fieri 
posse,  ut  onmio  non  eveniat. 

Egregie  quoque  illas  scripturae  sacrae  sententias  (Philipp. 
2,13.  Proverb.  16,9.  Jerera.  10,23.  al.),  quas  in  Stoicam  opi- 
nionem  transforraabant  opponentes,  interpretando  explanat  atque 
demonstrat,  eas  niinime  ad  necessitatem  spectare. 

Liceat  huc  locum  quoque  afferre,  qui  invenitur  in  illo 
libello,  quo  Melanchthon  libruni  confutatiouis  a  Flacio  Illyrico 
redactum  et  anno  MDLIX  editmu  refutavit,  se  Luthero  et 
vivo  et  mortuo  deliria  illa  Stoica  ac  Manichaica  rejecisse,  quibus 
capti  cura  Lutherus  tura  alii  docuerint,  omnia  opera,  et  bona 
et  mala,  in  omnibus  hominibus  tali  modo  i.  e.  per  necessitatera 
fieri.  Xeque  enini  posse  dubitari,  quin  hae  voces  et  a  verbo 
divino  dissentiant  et  ab  omni  morum  vitaeque  disciplina  ab- 
liorreant.  Quae  cum  ita  sint,  se  subtiliter  ac  diligenter  dispu- 
tasse,  hominem  cinn  jam  ante  renationeni  libero  arbitrio  utatiir, 
niulto  niagis  hac  esse  libertate  praeditura  post  renationem, 
spiritu  sancto  duce  et  auctore. 

Sane  quidem  in  medio  itinere  substitit  neque  constantera 
sententiara  vere  philosophicara  raente  coraprehendit  neque  arte 
philosphica  sed  naturali  quodani  sensu  judicat,  sine  libertate 
voluntatis  humanae  veram  moralitatem  irapossibilem  esse.  Quae 
quamquam  ita  sunt,  tamen  collaudamus,  quod  quas  tmic  tenebat 
seculum  opiniones  fortiter  impugnabat  jugmnque  exuebat,  quod 
Lutherus  in  hac  quoque  quaestione  imposuerat  aequalibus. 

Sed  ut  eo,  unde  egressa  est,  referat  se  oratio,  pergamus 
in  contemplandis  „elementis"  a  Melanchthone  scriptis: 

Magiium  pretium  statuit  Melanchthon  doetrinae  de  affectibus^) 
primum  ut  discrimen  virtutum  et  affectuum  cognoscatur,  deinde 
ut  fontes  considerentur  bonoruni  et  maloruni  affectuum,  tum  ut 
Stoici  errores  refutentur,  qui  omnes  affectus  tolli  voluerant. 
Circumscribit  autem  affectus  esse  appetitiones,  quas  quidem 
distribuit  in  appetitum  naturalem,  appetitum  sensuum,  appetitum 
rationalem.  Xaturaleni  vocat  appetitionem  cibi  et  potus;  sen- 
suum  appetitionem  dupiicem  esse  vult  aut  propriam  quae 
sit  in  nervis  toto  corpore  sparsis  videlicet  delectationem 
et  dolorem;  alios  esse  contendit  motus  sequentes  cognitionem. 
Quod  attinet  ad  affectus,  qui  proprie  sunt  in  corde  aut  volun- 
tate,  ut  de  metu,  spe,  amore,  odio,  laetitia,  hanc  definitionem 
tenendam  esse  judicat:-)  „Affectus  est  motus  in  corde  aut 
voluntate,  sequens  cognitionem,  quo  prosequimur  aut  fugimus 
rem  oblatam ,  et  quemcunque  aliuni  affectum  comitatur  ad 
extremum  in  corde  laetitia  vel  tristitia". 

Quibus  rebus  expositis  refutat  Melanchthon  Stoica  deli- 
ramenta  primo  demonstrans,  mininie  affectus  esse  opiniones, 
secundo  minime  vitiosos  esse,  tertio  minime  tollendos  esse  e 
uatura  nec  tolli  posse.  Tum  revertitur  ad  virtutem  definiendam 
atque  repetit  definitionem  illam:  „Yirtus  est  obedientia  volun- 
tatis  et  ceteraruni  virium  congruens  cum  lege,  quam  et  in- 
didit  Deus  hominibus  in  creatione  et  postea  manifestis  testi- 
moniis  in  ecclesia  repetivit."  Quam  quidem  definitionem  fulcire 
studet  cuni  locos  Aristotelicos  tum  Platonicos  conjungens  cum 
doctrina  ecclesiastica.  Distributionem  autem  et  enumerationem 
virtutum  sumit  e  decalogo,  in  quo  expresserit  Deus  voluntatem 
suam  et  ordine  eruditissimo  virtutes  distribuerit. 


»)  C.R.XVI.,  201  sequ. 
^j  C.  R.  XVI.,  202. 

Postqiiiim  tali  moclo  virtutes  primae  et  seciiiulae  tabulae, 
(juae  vocantur,  tractavit,-  copiosius  in  secundo  elementornm 
libro  quid  sit  justitia  exponit  atque  venusta  illa  definitione 
utitur,  quam  Plato  in  libro  de  republica  a  Simonide  traditam 
esse  scribit:^)  „Jnstitia  est  constans  et  perpetua  voluntas  suum 
cuique  tribuens".  Ipsani  justitiam  distribuit  in  justitiam  uni- 
versalem  et  Justitiam  particularem  ~).  Universalem  definit  Me- 
lanchthon,  Aristotele  auctore,  esse  obedientiam  erga  omnes  leges 
in  societate,  quae  honestis  legibus  regatur,  particularem  justitiam 
eani  virtutem  esse  vult,  quae  regat  officia  debita  aliis  homini- 
bus  in  conservatione  id  est  quae  tueatur  personarum  ordiuem 
vel  efficiat  aequalitatem  in  contractibus  et  in  conipensationibus 
delictorum  et  poenarum. 

Dein  sequitur  adumbratio  disciplinae,  quae  jus  naturale 
vocatur,  qua  quideni  in  disciplina  adumbranda  ad  Aristotelis 
auctoritatem  se  confert  Melanchthon. 

Sed  quid  multa  ?  Vereor,  ne  longus  in  hac  re  esse  videar, 
clarissime  enim  elucet,  Melanchthonem,  etiam  si  non  semper  ad 
perspicuitatem  et  planitatem  plenitatemque  sententiarum  pro- 
gressus  sit,  vel  in  Ethicis  permultum  praestitisse  inter  aequales. 

Et  quantam  vim  habuerunt  illa  studia  ethica  ad  totani 
illius  viri  theologiam!  Longuni  est,  ea  omnia  dicere,  sed  lioc 
breviter  dicam: 

Rectissime  monstrat  Dornerus^),  professor  ille  theologicus 
Berolinensis  nuper  defunctus,  Melanchthonem,  quomodo  et  in- 
telHgere  et  sentire  solebat  ethice,  toti  ipsius  theologiae  speciem 
ethicam  impressisse.   Qua  quidem  indole  Melanchthonis  theologia 


»)  C.  R.  XVI.  226. 
=)  C.  R.  XVI.  223. 
^)  Dovner,  Goschichte  der  protestantischen  Theologie  p.  260.  270. 

cliffert  et  a  theologia  Lutheri  et  a  dogmatismo  ecclesiae 
catholicae  et  a  protestantismo  posterioris  temporis  schohistico. 
Hoc  tantuni  afferre  liceat:  Apud  Mehmchthonem  fides  purga- 
toria  seniper  fiducia  est  misericordiae  promissae  propter  Christum, 
qua  a  fiducia  certissima  non  mechanice  sed  dynamice  repetitur 
universa  vita  ethica  christiana.  Nam  cum  homo  christianus 
per  illam  fiduciam  certissimam  amoreni  Dei  in  Cin-isto  pate- 
factuni  complexus  sit  ac  comprehenderit,  fieri  nou  potest, 
quin  summo  aniore  erga  Deum  inflammetur,  qui  ipsum  prior 
amaverit.  Ac  cum  amor,  quo  verior  et  purior  est,  eo  magis 
sua  natura  ad  ageudum  deducatur,  necessario  fit,  ut  homo 
christianus,  qui  per  Dei  amorem  ad  amorem  erga  Deum  in- 
census  sit,  per  aniorem  erga  Deum,  queni  in  animo  intimo 
infixum  (residentem)  habet,  ad  recte  lionesteque  agendum  de- 
ducatur  atque  incitetur  et  hac  ratione  ad  speciem  optimam 
lionestatis  christianae  non  tani  externa  necessitate  coactus 
quam  niotu  interno  impulsus  perveniat.  Qua  ratione  omnes 
actiones  honestatis  christianae  a  tiducia  gratiae  divinae  repetitas 
ac  vinculo  interuo  inter  se  conjunctas  esse  manifestum  est. 
Revera  Melanchtlion  sunnnam  justificationis  christianae  sen- 
tentiam  mordicus,  ut  ita  dicani,  tenet,  sed  elemontum  ethicum 
e  Lutlieri  tlieologia  sumit  atque  sua  sponte  et  voluntate  excolit 
et  confirmat.  Bifariam  Melanohthon  proprietatem  illam  ethicani 
doctrinae  protestanticae  de  salute  hominum  adhibere  vult, 
cum  doceat,  Cliristianum  tantuni  ethice  salutem  profecto  in 
rem  suam  convertere  posse  atque  ipsam  salutem  ad  niorum 
probitatem  integritatenique  ducere  Christianum  opiis  esse,  ut 
revera  Christianus  fiat  liomo  optime  moratus. 

Quae  cum    ita    essent,    notionem   „peccati   originalis"  suis 
finibus,  exiguis    sane,    contineri    volebat,   ne    causa   necessaria 

peccaturuni  actaaliiun  videretui'.  Ita([no  in  regione  justitiae 
civilis  quoque,  ut  ita  dicam,  locum  dat  libertati  actionibusque 
etliicis  atque  honiinem  vel  in  statu  peccati  subjectum  ethicum 
esse  dicit,  quod  non  tantiim  a  Deo  ad  salutem  destinatum  sit, 
sed  voluutarie  Dei  gratiani  apprehendere  possit. 

Eodem  modo  c[Uod  attinet  ad  fidem,  Melanchth(tn  minime 
premit  dogniatice  fideni  tantum  ab  ipso  Deo  creatam  esse  in 
homine,  sed  ethice  eam  ipsius  honiinis  actionem  moralem  esse 
contendit  enuntiatque  fideni  esse  „veile  et  accipere  promissionem 
gratiae  divinae''.  Quod  idem  Nitzschius  ^)  profitetur,  cum  neget, 
Melanchthonem  uUani  doctrinam  fidei  cogitare  potuisse,  quae 
hominem  ad  sunnuum  studium  recte  honesteque  agendi  non 
gravissime  impelleret.  Liceat  quoque  afferre,  quod  Melanch- 
thon  aliquando  Camerario  suo  scripsit :  ^)  „Ego  mihi  ita  con- 
scius  suni,  non  aliam  ob  causam  unqnam  Tsd^soXoyTj/Jvai  nisi 
ut  vitam  emendaren/'. 

Sed  non  tantuni  in  salute  concilianda  hominibus  sed 
etiam  in  salute  fuuditus  constituenda,  in  tlieologia  et  christologia, 
momentum  illud  ethicum  conservare  studet.  Itaque  universa 
Melanchthonis  theologia  hoc  maxime  tamquam  summum  prin- 
cipiuni  appetebat,  ut  divinum  aeternumque  non  tam  metaphysice 
per  se  sed  historice  in  luce  revelationis,  quae  in  vita  humana 
manifestatur,  perciperet,  atque  ut  fidem  sahlficam  non  tam 
dogmatice  per  se  sed  ethice  tanquam  fontem  honestatis  com- 
prehenderet  -^). 

Sed  jam  sentio,  me  esse  longuis  provectum  quam  proposita 
oratio  valeret,  sequitur  ut  pauca  dicenda  videantur,  e  quibus 


*)  Nitzsch,  Sy.stein  der  christlichen  Lehre  p.   116. 

')  C.  R.  I.  722. 

■')  Heizog  RealeiK;yclop.  IX.  510. 

eluceat,    quomodo    studia   philosophica  omnino  Melanch- 
thoni  dederint  illam  animi  altitudinem,  quam  admiramur. 

Dubitari  ii<»n  potest,  (Hiiii  ipsis  studiis  philosophicis 
lenitateni  iUain,clementiani,  indulgentiam,  mansuetudinem  adeptus 
sit,  quas  collaudamus.  Semet  ipsum  enim  hominem  peripateticum 
appellat  et  qui  amet  mediocritam.  Nimiriun  saepius  monstrat, 
illas  virtutes  ipsi  iiaturalitcr  iiisitas  esse,  veluti  exempli  ji^ratia 
l).  Vito  Theodoro,  conciliatori  ecclesiae  Norimbergensis,  aniico 
suo  aliquando  scripsit:  ,,r«i;  ffiloi'€r/.€('a<^  scis  alienas  esse  a  mea 
natura".  Quare  Erasmus  in  litteris  aliquando  ad  Julium 
Ptlugium  scriptis:  ,,Philippus  Melanchthon,  inquit,  praeter 
insignem  eruditionem  et  raram  eloquentiam  habet  g-ratiam 
quandani  tataleni,  quani  genio  suo  debet  potius  quam  ingenin, 
ut  cum  sit  omnibus  candidis  gratissimus.  ne  apud  hostes  qui- 
dem  habeat  quendam.  cui  sit  admodum  exosus".  Sed  rectissime 
dicit  quis:  ,,ut  in  leonibus  et  equis  sic  in  barbaris  et  non 
assuefactis  saepe  est  egregia  indoles,  sed  illa  suavitas  deest, 
quam  doctrina  addit,  quae  animos  dulciores  et  mitiores  reddit 
et  flectit  ad  decorum  et  condire  actiones  quadam  gratia  studet". 
Xeque  quisquam  negabit,  Constantinum  Schlottmann  in 
egregio  libello  de  Philippo  Melanchthone  reipublicae  littcrariae 
reformatore  scripto  splendida  illa  atque  praeclara  Melanchthonis 
verba  afierentem,  quibus  ille  praedicaverit  doctrinam  judicasse 
suo  jure:i)  ,,Doctrina  liberalis  flectit  ingenia  ad  virtutem. 
Xeque  fere  quisquam  adeo  est  ferrea  natura  ut  litteris  et 
mediocri  disciplina  non  aliquanto  fiat  mitior.  Deinde  illud 
affirmare  ausim,  eum,  qui  in  studiis  assuefit  ad  amandam  et 
inquirendam  veritateni,  amare  candoreni  ac  simplicitatem  etiam 


*)  Schlottmann  de  Pliil.  Mel.  leipubl.  litt.  refoimatoie  p.  72. 

in  ninribiis  et  vita.  Dulcissimus  convictus  est  cum  eruditis 
et  candidis,  qui  prospiciunt,  quid  deceat,  et  certa  quadam  ratione 
moderantur  omnes  actiones  et  animi  impetus  quasi  freno 
regunt.  Itaque  nec  dulciores  nec  tirniiores  sunt  amicitiae 
quam  philosophicae,  hoc  est  eruditorum  amicitiae  et  societate 
studiorum  contractae.  Xe  Laetii  quidem  et  Scipionis  amicitia 
tantum  sua^itatis  habuisset,  si  fuissent  auoraot.  Quod  vero 
multi  ajunt  simultatem  inter  Platonem  et  Aristotelem  fuisse, 
etsi  non  libero  liomines  omnibus  vitiis,  tamen  ego  judicii  dissi- 
militudinem  de  forma  doctrinae  arbitror  sine  odio  et  animorum 
offensione  fuisse:  ut  saepe  conjunctissimi  homines  in  senatu, 
in  dicenda  sententia  sine  ulla  acerbitate  dissentiunt.  Nec  fuit 
adeo  hebes  Aristoteles,  ut  non  intellexerit  Platonis  virtutes, 
nec  adeo  ferreus  ut  non  veneraretur  eas".  Quibus  quidem 
verbis  praeclarissimis  tum  honoratur,  qui  iis  utitur,  tum  ii, 
de  quibus  verba  agunt! 

Atque  consentiunt  cum  illis*verbis  Melanchthonis  permulta 
alia  quoque,  quibus  suum  pacis  amorem  aliquando  circum- 
scripsit,  afferam  exempli  gratia  haec  ^) :  ,,Nolo  augere  publicas 
discordias,  non  solum  adeo  morosus  et  ffilaiTog,  neminem  a 
me  ut  dissentire  velim,  nam  omnes  in  hoc  docendi  munere 
conjunctos,  qui  de  summa  doctrina  consentiunt,  amicos  inter 
se  esse  statuo,  etiamsi  in  explicatione  alicujus  rei  non  plane 
eadem  dicunt,  et  bona  fide  et  quadam  philosophica  moderatione 
araicitias  multorum  colui  et  colo". 

Itaque  tam  valde  querebatur  in  epistolis  mens.  Jul.  et 
Aug.  anni  MDXXIII  ad  Spalatinum  scriptis  de  Hutteni  acer- 
bitate    in    Erasmimi    Roterodamum:  -)    „Si    nescis,    Huttenus 


')  C.  R.  Yl.  105. 
')  C.  R.  I.  166. 

acerbo  scripto  in  Erasnimn  invohitur.  Indignuni  phme  facinus"! 
Et  alio  loco:  *)  „Est  huc  allatus  Hutteni  libellus  (expostulatio 
adversus  Erasniuni),  nihil  nisi  niora  av/JMfnyila.  Tanietsi  non 
nihil  hanc  causani  laeserit  Erasnius,  tamen  aequuni  fuerat 
dissimulare ;  certe  Hutteni  nihil  retulit,  tam  acerba  oratione 
invehi  in  homineni  grandem  natu  et  bene  studiis  meritum. 
Sed  quid  dicam.  Mala  mens,  malus  animus"!  Et  quam 
odiosus  invisusque  fuorit  Melanchthoni  furor  iste  theologorum, 
planissime  elucet  ex  epistola  ad  Joachimum  Camerarium  data 
(de  dat.  3.  Jan.  MDXXIV.),  in  qua  in  veniuntur  haece  verba:  „7rep/ 
0-Eoloyi/Mi'  erant  certe,  quae  scriberem;  sed  quotiesillius  contro- 
versiae  in  mentem  venit,  mirabiliter  excrucior  et  pene  exanimor. 
Utinam  urgerentur,  omissis  liaoQoXoyiaig.,  ut  vocat  Paulus,  ea  quae 
aedificant  conscientias.  Video,  video  Joachime,  in  publica 
causa  privatis  affectibus  nimium  indulgeri.  Itaque  valde  quoque 
dolet  de  controversia  inter  Erasmum  et  Lutherum  exorta.  Queritur 
in  epistola  ad  eundem  Camerarium  data  (11.  Apr.  MDXXVI.): 
2)„Ecquid  unquam  legisti  scriptum  acerbius,  Joachime,  quam 
Erasmicum  vTtEQaaTxiarriv.,  est  is  plane  aspis.  Quo  animo 
acceperit  Lutherus,  nondum  scio.  Sed  ego  jam  iterum  ob- 
testatus  sum  hominem  per  omnia  sacra,  ut  si  quid  respondere 
velit,  breviter,  simpliciter  ac  sine  conviciis  disputet  etc."  Eodem 
niodo  in  litteris  ad  Brentium  scriptis  adhortatur:  „Omnino  jam 
nobis  illa  Ullissea  philosophia  utendum  est,  multa  ut  tolerantes 
multa  dissinuilantes  in  hunc  unum  scopum  intenti  simus,  ut 
prohibeamus,  ne  exulceremus  ta  a/.dvdala^^ . 

Ximirum    negari    potest,    hanc    Melanchthonis    gravitatem 
interdum    perturbatam    fuisse     atque  tempore    non     nunquani 


0  C.  E.  I.  626. 
')  C.  R.  I.,  793. 

caliginpiii  (iffundisso  (^jiis  anini(\  Quani  injuste  judicat  de  Cin- 
glianis!  Anno  MDXXIX  (17.  Maii)  scribit  ad  Hieronymum 
Baiungartneruni,  senatorem  Norimbergensem^):  „Foedus  cupiunt 
facere  Argentinenses  et  alii  qnidam  Cinglianae  doctrinae  jurati 
cum  nostris  et  cum  vesti-a  iirbe.  Ea  de  re  pntavi,  vos  ad- 
monendos  esse,  teque  oro,  mi  Hieronyme,  ut  meam  hanc  soli- 
citudineni  b()ui  consulas.  Moveor  conscientia,  ut  ad  vos  de 
hac  re  scribam.  Quaeso  autem,  ut  quantiuu  poteris  des  operam, 
ne  recipiantur  Cinghani  in  ulHus  foederis  societatem.  Neque 
enim  convenit,  impiam  sententiam  defendere  aut  confirmare  viies 
eorum,  qui  impium  dogma  sequuntur,  ne  latius  scrpat  venenuni". 
At(:|ue  in  epistola  ad  eundem  virum  de  dato  20.  Jun.  MDXXIX 
scribit  de  eadem  re:  „utinam  illa  conjunctio  impediatur.  Nam  mori 
mahm,  quam  societate  Cinglianae  causae  nostros'  contaminari". 

Sane  quidem  postea,  cum  ipse  de  coena  Domini  liberiorem 
sententiam  accepisset,  non  jam  eodem  modo  adversus  Cingli- 
anos  hostilia  faciebat  sed  affabiliorem  sese  praestabat. 

Paulatim  non  statim,  postquam  philosophiae  studiis  im- 
butus  est,  his  studiis  htterisque  liberalibus  excultus  et  ad 
pohtiorem  himianitatem  deductus,  illam  mansuetudinem  accepit 
Melanchthon,  qua  exsuperabat  omnes  aec^uales! 

Nam  quod  usque  ad  obitum  litterarum  artiumque  Hbertatem 
defendit  atque  pro  principio  illo  protestantico  de  libertate  cognos- 
cendi  atque  investigandi  propugnavit,  quis  est,  quin  intelligat, 
eo  adductum  esse  Melanchthonem  tantum  studiis  philosophi- 
cis.  Nam  ipsis  illis  studiis  iterum  vocabatur  ad  cognos- 
cendos  progressus  in  universo  litterarum  genere  et  in  percipi- 
endis  eis  rebus,  quas  ad  cognoscendas  animi  hominum  sua  natura 

')  C.  E.  I,  1070. 

impelluntiir  atc^ue  indole.  Ita(jue  hodie  qu()(|ue  pi-aedii-ai-i  licet 
de  Melanchtlione,  euin  fuisse  patronum  liberalioi-is  scientiae 
evangelicae  et  „das  lebendige  Programni  der  Fliissigerhaltung 
des  evangelischen  Lehrbegriffs  in  der  Reformationszeit",  (juo 
nomine  vocatus  est. 

Fulgent  autem  hae  virtutes  illustriores,  si  cogitamus,  (|uam 
aequo  animo  omnes  illas  injurias  receperit,  quas  ei  propter 
illas  virtutes  inferebant  adversarii.  Yae!  quanta  toleravit 
Melanchthon!  JVIitto,  quae  tulit  illo  vitae  tempore,  quod  in 
litibus  conterebant  ejusdem  aetatis  homines  de  „Interim  Lip- 
siaco",  de  „adiaphoris"  etc,  revoco  nos  tantum  ad  iUos  annos, 
1536  — 1539,  cuni  ei  habitationem  Vitebergae  miserrimam  face- 
rent  inimicitiae  istae  solicitationesque  variae,  quibus  impug- 
nabant  ejus  dignitatem  homines  isti  Nicolaus  Amsdorfius  et 
alii,  quos  omnino  deficiebat  amor  mansuetudinis  phih^sophicae 
et  praeceptorum  artis  et  veritatis  vere  doctorum.  lu  epistola 
anno  MDXXXVIII  ad  Leonhardnm  Fuchsium  quendam  scripta 
queritur:  „Ut  Prometiiea  ad  caucasi  saxum  ferunt  alli- 
gatum  fuisse,  sic  me  fatum  aliquod  hactenus  quidem  ac  diu 
nolenteni  quodam  modo  tenuit.  Beatuni  me  ducerem,  si  me- 
diocri  repub.  Germaniae  in  optimis  studiis  apud  vos  et  inter 
tales  amicos,  tant^i  eruditione,  virtute  ac  fide  praeditos  con- 
senescere  possem."  Atque  in  epistola  ad  Camerarium  suum. 
an.  MD XXXIX  (27.  Nov.)  dicit:  '^me  dolores  animi,  quos 
tuli  toto  triennio  acerbissimos  et  continuos,  et  caeterae  quoti- 
dianae  aerumnae  ita  consumpserunt,  ut  verear,  me  diu  vivere 
non  posse." 

Lutliero  auteni  defuncto  Melanchthonem  reformationis  duceni 
esse  oportuit.  8ed  tunc  fanatici  Lutlierani  Flacius  IUyricus, 
alii,    eum    impugnabant,    quod    doctrinam    falsam    profiteretur 

in  ccclesia  et  descivisset  a  praeceptis  Martini  Lntlieri.  Quis 
est,  qiiin  doleat  istorum  hominiun  furorem  et  injustitiam!  Quis 
est,  quin  delectetur  Melanclithonis  mansuetudine  et  moderatione! 

Unum  tantmu  Melanchthoni  exprobrare  possumus,  quod 
persaepe  nimis  diligenter  aliorum  rationem  habuit,  ipsius  auimi 
constantiam  neglexit,  a  reruni  suarum  respectu  se  abstraxit. 
Si  saepius  suo  judicio  usus  fuisset,  melius  fecisset  atque  majora 
profecisset. 

Possmn  praeter  ea,  quae  jam  supra  conmiemoravi,  multa 
dicere,  e  quibus  elucet,  Melanchthonem  persaepe  ad  aUorum 
arbitrium  non  ad  suum  vixisse,  possum  h)cos  citare,  e  quibus 
intelligatur,  ipsum  quoque  aegre  acerbeque  tulisse  hunc  statum 
deteriorem.  Ex  magna  copia  illud  sumere  liceat,  quod  Jacobus 
Planckus,  olim  Gottingae  professor  theok)gicus,  in  eo  libro 
attulit,  qui  inscribitur  „Geschichte  des  protestantischen  Lehr- 
begriffs"  Enarrat  ille  doctor,  Melanchthonem,  cum  objurgaretur, 
quod  Lutheri  praeceptis  intirmfs  levibusque  de  coena  Domini 
datis  non  fortius  repugnasset,  quamvis  ab  iis  tantopere  dissen- 
tiret,  aliquando  lamentatum  fuisse:  „Utinam  in  aliis  locis  essem, 
ubi  fortior  esse  posseni  in  hac  causa  publica,  nam  istis  in 
locis,  inter  istos  homines  video  mihi  non  permitti  liberiorem 
confessionem.  Et  tamen  tandem  dicendum  erit,  quod  res  est, 
atque  oportebit  ahquando  contiteri  et  pati.  At  quam  velleni 
me  jam  posse  loqui  et  pati,  modo  in  locis  essem,   ubi  lieeret". 

Sane  quidem  multuni  utilitatis  haberet,  si  quis  singula 
colligens  demonstraret ,  quantopere  Melanchthon  e  Lutheri 
arbitrio  penderet.  Neque  vero  hujus  disputationis  est,  de  hac 
re  uberius  longiusque  dicere.  Praeterea  notum  est  et  apud 
onmes  pervulgatum,  Melanchthonem  persaepe  Lutheri  imperio 
gravi,  iniquo,   acerbo  ingemuisse.     An  non   aliquando  questus 

est:  „Tuli  etiam  autea  servitutem  paene  deformem  cum  saepe 
Lutherus  magis  suae  naturae,  in  qua  (fiXorer/ja  erat  non 
exigua,  quam  vel  personae  suae  vel  utilitati  communi  serviret". 
Nemo  nisi  qui  fanatico  quodam  errore  urgetur  defenditque 
Lutheruni  in  iis  ipsis  rebus,  in  quibus  defensione  minime 
dignus  judicandus  est,  hunc  locum,  quem  modo  attuli,  negliget. 
Sed  jam  dicendi  finem  faciani;  perspicuum  est,  Melanch- 
thonem  catenis  constrictmn  fuisse.  Aquilae  consimilis  est  in 
caveam  inclusae,  quae  pennis  se  levare  non  potest.  Utinam 
liber  fuisset,  ad  quem  volatum  evolasset!     Dixi. 


Vita. 

Natus  sum  ego  Otto  Fridericus  Riemann  die  XII.  a. 
Cal.  April.  MDCCCL  Schoenebeck  a/E.,  in  parvulo  pro- 
vinciae  Saxonicae  oppido,  patre  Gustavo,  quem  mihi  ante 
duos  annos  morte  ereptum  lugeo  semperque  lugebo,  et  ex 
matre  Luisa,  e  gente  Schwalenberg ,  Dei  gratia  superstite. 
A  patre  meo  omnibus  iUis  artibus  imbutus  sum,  quibus 
pueri  III.  gymnasii  classem  ingressuri  solent  institui.  Humanis 
tum  Htteris  studui  in  gymnasio  Wernigerodensi  et  postea 
in  gymnasio  Burgensi,  ubi  maturitatis  testimonium  mihi 
comparavi  Wintero  rectore,  quem  quidem  virum  optime 
de  me  meritum  amo  amaboque.  Deinde  viginti  et  duos 
annos  natus  in  universitate  Htterarum  BeroHnensi  summa 
cum  delectatione  animi  acroasibus  et  theologicis  et  philoso- 
phicis  intereram.  Quod  attinet  ad  res  theologicas  maxime 
mea  intererat,  accuratissime  cognoscere  novum  testamentum 
et  res  dogmaticas  et  ethicas,  ideo  praecipue  scholas  Twestenii 
et  Dorneri  virorum  iHorum  honorificentissimorum  nunc 
jam  defunctorum  magno  cum  studio  frequentavi  atque  com- 
mentationes  aHquas  ad  illa  doctrinae  sacrae  genera  pertinentes 
Hngua  latina  scribere  conatus  sum.  Audivi  praeterea  doc- 
tores  Kleinert,  Semisch,  DiHmann,  Steinmeyer,  Lommatzsch, 
Briickner,    Plath    et    praeter    iHos    professores    theologicos 


—     59     — 

etiam  professores  philosophicos  Harms  et  Zeller;  quibus 
omnibus  maximas  habeo  gratias  singulares  autem  v.  ill.  P. 
Kleinert,  qui  prae  ceteris  studiorum  meorum  adjutor  atque 
moderator  fuit.  Cum  per  sex  semestria  ad  litteras  in  Aca- 
demia  incubuissem  et  tum  examinibus  theologicis  satis- 
fecissem  anno  MDCCCLXXVI  in  vico  provinciae  Branden- 
burgensis,  cui  nomen  est  Neuschadow,  pastoris  munus  mihi 
delatum  est.  IlHnc  anno  MDCCCLXXIX  pastor  Magde- 
burgum  vocatus  sum,  ubi  adhuc  vivo  et  pubhcis  muneribus 
fungor,  cum  praeter  munus  pastorale  munere  quoque  scho- 
lastico  fungar  atque  rehgionem  christianam  doceam  in  schola 
Divo  Guericko  dedicata. 


Thesen: 


I.  „Ilias  malorum  inerudita  theologia" :  dieses  Diktum 
Melanchthons  wird  durch  die  Kirchengeschichte  bewahr- 
heitet. 

II.  Die  Theologie  wird  niemals  der  Philosophie  ent- 
behren  konnen. 

III.  Melanchthons  Theologie  verdankt  ihr  ethisches 
Geprage  hauptsachlich  seiner  Beschaftigung  mit  der  philo- 
sophischen  Ethik. 

IV.  Lessing  hat  mit  der  Herausgabe  der  Fragmente 
des  handschrifthchen  Werkes  von  Reimarus  iiber  die  natiir- 
liche  Theologie  der  Kirche  einen  Dienst  thun  wollen. 

V.  JuHan  Apostata  iiberragt  bei  weitem  den  „christ- 
lichen"  Kaiser  Konstantin  den  Grossen  und  dessen  Sohne 
an  ethischer  Grosse. 

